hotchpotch/miracl-hf-unified huggingface dataset:
อึง ฮวด
อึง ฮวด (; 1 มกราคม พ.ศ. 2480) เป็นนักการเมืองชาวกัมพูชาและเป็นนายกรัฐมนตรีของราชอาณาจักรกัมพูชาระหว่าง พ.ศ. 2540 – 2541
อึง ฮวดย้ายไปออสเตรเลียในช่วงต้นปี พ.ศ. 2513 ในขณะที่สงครามกลางเมืองของกัมพูชากำลังเริ่ม เขาตั้งรกรากอยู่ในเมลเบิร์น และประกาศตัวเองเป็นผู้นำของคณะกรรมการชาวกัมพูชาที่อาศัยอยู่ในต่างประเทศ เขาเดินทางกลับไปที่ประเทศกัมพูชาในช่วงปี พ.ศ. 2533 ในขณะที่รัฐบาลคอมมิวนิสต์ล่มสลาย และเขาได้ดำรงตำแหน่งเป็นเจ้าหน้าที่ระดับสูงในพรรคฟุนซินเปก เขาได้ดำรงตำแหน่งรัฐมนตรีว่าการกระทรวงการศึกษา และในปี พ.ศ. 2537 เขาก็ลาออกจากตำแหน่ง เพื่อที่จะเป็นรัฐมนตรีว่าการกระทรวงต่างประเทศ
ในเดือนกรกฎาคมปี พ.ศ. 2540 หัวหน้าพรรคฟุนซินเปก เจ้านโรดม รณฤทธิ์ ถูกปลดจากตำแหน่งนายกรัฐมนตรี ฮุน เซน หัวหน้าพรรคประชาชนกัมพูชาคู่แข่งทางการเมืองของพรรคฟุนซินเปก จึงได้เชิญอึง ฮวด ให้ดำรงตำแหน่งนายกรัฐมนตรีแทนนโรดม รณฤทธิ์ ในตอนแรก แต่พระบาทสมเด็จพระนโรดม สีหนุปฏิเสธที่จะยอมรับ อย่างไรก็ตามในที่สุดอึง ฮวดก็ได้เป็นนายกรัฐมนตรีในเดือนสิงหาคม พ.ศ. 2540 หลังจากได้รับการเลือกตั้งโดยรัฐสภา สมาชิกพรรคฟุนซินเปกหลายคนกล่าวว่า อึง ฮวด เป็นหุ่นเชิดจึงบีบบังคับให้อึงฮวดลาออกจากตำแหน่ง และออกจากพรรคฟุนซินเปกไปในที่สุด
พระตำหนักนนทบุรี
พระตำหนักนนทบุรีสร้างขึ้นตามพระราชดำริของสมเด็จพระบรมโอรสาธิราช สยามมกุฎราชกุมารมีเนื้อที่ประมาณ100ไร่เศษ
เป็นสถานที่สำหรับสมเด็จพระบรมโอรสาธิราช สยามมกุฎราชกุมารพระราชทานพระราชวโรกาสให้คณะบุคคลต่างๆเข้าเฝ้าอย่างเป็นทางการโดยประกอบเป็นห้องต่างๆเช่น
พระตำหนักหลังนี้สมเด็จพระบรมโอรสาธิราช สยามมกุฎราชกุมารทรงตั้งพระทัยจะให้เป็นที่ประทับของพระเจ้าหลานเธอ พระองค์เจ้าสิริวัณณวรีนารีรัตน์แต่ว่าทรงเปลี่ยนพระทัยโดยให้พระเจ้าหลานเธอ พระองค์เจ้าสิริวัณณวรีนารีรัตน์ไปประทับกับพระเจ้าหลานเธอ พระองค์เจ้าพัชรกิติยาภาที่พระตำหนักใหญ่โดยสมเด็จพระบรมโอรสาธิราช สยามมกุฎราชกุมารมาประทับในเวลาที่พระตำหนักวนอุทยานกำลังบูรณะอยู่โดยพระองค์ให้สร้างอาคารขึ้น1อาคารเพื่อใช้พระราชทานเลี้ยงในวโรกาสต่างๆโดยอาคารหลังนี้เป็นอาคารทรง8เหลี่ยมโดยภายในเป็นห้องโล่งเพดานสูงโดยพระองค์ทรงใช้เป็นห้องอเนกประสงค์โดยด้านซ้ายบนเป็นโถงทางเข้าห้องรัชกาลที่1บริเวณด้านหน้าพระตำหนักใหญ่สำหรับให้พระราชวงศ์เข้าเฝ้าโดยด้านซ้ายล่างนั้นเป็นห้องโถงซึ่งประดิษฐานพระบรมสาทิสลักษณ์ของรัชกาลที่6และรัชกาลที่7บางโอกาสให้คณะทูตเข้าเฝ้าด้านขวาเป็นห้องโถงซึ่งเป็นส่วนที่แยกไปยังห้องต่างๆโดยด้านหนึ่งเป็นที่ประดิษฐานพระรูปของรัชกาลที่5ซึ่งสมเด็จพระบรมโอรสาธิราช สยามมกุฎราชกุมารพระองค์มาสักการะอยู่เป็นประจำ
เนื่องจากสมเด็จพระบรมโอรสาธิราชฯ ทรงมีพระประสงค์ในการแปรพระราชฐานที่ประทับไปยังวังศุโขทัย จึงพระราชทานที่ดินบริเวณพระตำหนักนนทบุรีให้เป็นของแผ่นดิน ทั้งพระราชทานอนุญาตให้รื้อถอนสิ่งปลูกสร้างเดิม ต่อมาภาครัฐทำการจัดสรรที่ดินผืนดังกล่าว ให้แก่สำนักงานสลากกินแบ่งรัฐบาล และสำนักงานคณะกรรมการป้องกันและปราบปรามการทุจริตแห่งชาติ (ป.ป.ช.) สำหรับจัดสร้างอาคารที่ทำการใหญ่
รปปงงิ
รปปงงิ () หรือบางครั้งเขียนว่า รปปงหงิ เป็นย่านหนึ่งในแขวงมินาโตะ กรุงโตเกียว ประเทศญี่ปุ่น มีชื่อเสียงเป็นแหล่งช้อปปิ้งระดับบนและสถานที่ท่องเที่ยวกลางคืนโดยเฉพาะในหมู่นักท่องเที่ยวชาวต่างชาติ สถานที่ที่มีชื่อเสียงเช่น รปปงงิฮิลส์ คำว่ารปปงงิในภาษาญี่ปุ่น แปลตามตัวว่า "ต้นไม้หกต้น"
หาดหัวหิน
หาดหัวหิน เป็นชายหาดตามธรรมชาติของอำเภอหัวหินมีความยาวราว 20 กิโลเมตรพาดตลอดอาณาเขตของจังหวัดประจวบคีรีขันธ์
ชายหาดอันเป็นแหล่งท่องเที่ยวพักตากอากาศที่มีชื่อเสียงแห่งแรกของเมืองไทย ด้วยน้ำทะเลใส ทรายสะอาด บรรยากาศดี จึงเป็นที่ใฝ่ฝันและได้รับความนิยมจากนักท่องเที่ยวมานาน ทุกยุคทุกสมัย โดยนิยมใช้เป็นฉากใน นวนิยายแและละครหลากเรือง เช่น ปริศนา นิจ พล นิกร กิมหงวน รวมทั้งยังมีพระราชวังไกลกังวล สำหรับแปรพระราชฐานในฤดูร้อน โดยจุดสังเกตพิเศษ ชาดหาดจะมีเขื่อนหินซีเมนต์ซึ่งถูกก่อสร้างตั้งแต่ปี พ.ศ. 2503 ก่อนการเริ่มก่อสร้างพระราชวังไกลกังวล ในรัชกาลที่ 7 และไม่มีถนนเลียบหาดเนื่องจากหัวหินเป็นที่พักตากอากาศสำหรับเจ้านาย ในยุคที่เจ้านายเสด็จ ก็จะมีทั้งข้าราชบริพาร และขุนนางตามเสด็จด้วย ในเวลาต่อมาก็มีการจับจองที่ทางเพื่อสร้างบ้านพักของตนขึ้น ส่วนใหญ่ก็จับจองที่ดินติดชายทะเล ซึ่งมีทั้งบ้านพักของขุนนางและพระญาติ ทั้งนี้แม้ที่ดินจะติดชายหาด แต่ก็เป็นหาดสาธารณะ ดูแลโดยเทศบาล บ้านตากอากาศเหล่านี้ตั้งอยู่บนถนนแนบเคหาสน์ และถนนเพชรเกษม นอกจากนี้ ยังมีโรงแรมเมเลีย ซึ่งเดิมเป็น วังจักรพงษ์ ของสมเด็จเจ้าฟ้าจักรพงษ์ภูวนาถ ปัจจุบัน เป็นโรงแรมฮิลตัน หัวหิน และโรงแรมรถไฟ โรงแรมระดับมาตรฐานยุโรปแห่งแรกของประเทศไทย ปัจจุบันคือ โรงแรม เซ็นทรารา แกรนด์บีช รีสอร์ทและวิลล่า และยังมี บ้านพักตากอากาศส่วนตัว เช่น บ้านประเสริฐ บ้านสายนัดดา บ้านกิติก้อง บ้านรวมสุข บ้านกินนอน บ้านล่ำซำ บ้านสามสุข บ้านฮุนซุยโห อาคารบ้านพักเหล่านี้บางหลัง ได้รับการดูแลและบูรณะขึ้นใหม่จึงยังสวยงามน่าชมนักท่องเที่ยว บ้านแถบถนนแนบเคหาสน์ สามารถเดินเที่ยวชมได้ทางชายหาด และควรขออนุญาตก่อนเข้าไปชม
หาดหัวหิน อยู่ทางทิศตะวันออกของอำเภอหัวหิน และมีความยาวพาดผ่านตลอดอำเภอ ในความยาวราว 20 กิโลเมตร
ทางลงชายหาด มีตั้งอยู่ปะปราย ตามรายถนนเล็ก แต่ที่เป็นที่นิยม บริเวณทางลงชายหาด ห่างจากเทศบาลหัวหินไปเพียง 2.5 กิโลเมตร ก็จะพบหาดทรายขาวสะอาดโดยประมาณ 5 กิโลเมตร ยาวไปจรดเขาตะเกียบ เนื่องจากหัวหินถูกส่งเสริมให้เป็นเมืองพักผ่อนตากอากาศแบบเงียบสงบ ต่างจากชะอำและบางแสน จึงไม่มีกิจกรรมทางน้ำ ยกเว้นกีฬาทางน้ำบางประเภทเช่น สกีไดร์ฟ และเรือใบ โดยจะมีการจัดแข่งขันกันปีละครั้ง
ทางลงหาดหลักมีสองจุด คือ ปลายถนนดำเนินเกษม บริเวณโรงแรมเซ็นทรารา แกรนด์บีช รีสอร์ทและวิลล่า หัวหิน ซึ่งเป็นจุดหลักที่มีนักท่องนิยมกันมาก ส่วนอีกจุดคือบริเวณศาลเจ้าแม่ทับทิม-ศาลเจ้าพ่อสมบูรณ์ ถนนนเรศดำริ ซึ่งสามารถนำรถไปจอดได้ที่ลานข้างศาลเจ้าแม่ทับทิม
วัดห้วยมงคล
วัดห้วยมงคล เป็นวัดในอำเภอหัวหิน
วัดห้วยมงคล เป็นที่ประดิษฐานรูปเหมือนหลวงพ่อทวดองค์ใหญ่ที่สุดในโลก แต่เดิมใช้ชื่อว่า “วัดห้วยคต” ตั้งอยู่ในชุมชนบ้านห้วยคต ตำบลทับใต้ อำเภอหัวหิน จังหวัดประจวบคีรีขันธ์ ต่อมาพระบาทสมเด็จพระเจ้าอยู่หัว ทรงพระราชทานนามใหม่จากห้วยคต เป็นห้วยมงคล เนื่องจากครั้งที่เสด็จมายังวัดนี้ได้มีดำริให้สร้างถนนใหม่ จากถนนดินเป็นถนนลาดยาง โดยพระราชทานนามให้เช่นเดียวกับชื่อวัด
ต่อมาพระครูปภัสรวรพินิจ หรือพระอาจารย์ไพโรจน์ ปภัสสโร เจ้าอาวาสวัดห้วยมงคลองค์ปัจจุบัน ซึ่งเป็นพระนักพัฒนาที่มีศีลจารวัตที่ดีงามเป็นที่เคารพของคนในชุมชนบ้านห้วยมงคล และพลเอกวิเศษ คงอุทัยกุลรองสมุหราชองครักษ์ได้มีดำริที่จะสร้าง “หลวงพ่อทวด” องค์ใหญ่ที่สุดในโลกเพื่อน้อมเกล้าน้อมกระหม่อมถวายเป็นพระราชกุศล เนื่องในวันมหามงคลเฉลิมพระชนมพรรษาครบ 6 รอบ รวมทั้งเผยแพร่และสืบทอดพระพุทธศาสนาอีกทั้งให้เป็นที่เคารพสักการบูชาและเป็นที่พึ่งทางใจของเหล่าพุทธศาสนิกชน
ด้วยเรื่องราวปาฏิหาริย์ของหลวงพ่อทวด พุทธศาสนิกชนในภาคใต้ให้ความเคารพเลื่อมใสมาเป็นเวลานาน และรู้จักกันเป็นอย่างดี จึงก่อเกิดการร่วมมือร่วมใจจากหลายองค์กรทั้งทางภาครัฐและเอกชนในการสร้างประติมากรรมองค์จำลองหลวงพ่อทวดองค์ใหญ่ที่สุดในโลก โดยสมเด็จพระนางเจ้าสิริกิติ์ พระบรมราชินีนาถ เสด็จพระราชดำเนินทอดพระเนตร เททองหล่อองค์หลวงพ่อทวด เมื่อวันที่ 27 สิงหาคม 2547 และพระราชทานพระราชานุญาตให้คณะกรรมการจัดสร้างอัญเชิญพระนามาภิไธยย่อ ส.ก. ขึ้นประดิษฐานที่หน้าองค์รูปหล่อองค์หลวงพ่อทวดโดยรูปหล่อ หลวงพ่อทวดองค์ใหญ่ที่สุดในโลกมีขนาด หน้าตักกว้าง 9.9 เมตร สูง 11.5 เมตร บนฐานสูง 3 ชั้น ชั้นล่างกว้าง 70 เมตร ยาว 70 เมตร โดยภายใต้ฐานยังเป็นห้องโถงขนาดใหญ่ไว้เพื่อปฏบัติศาสนกิจในวันสำคัญทางศาสนา
นอกจากนี้ที่วัดห้วยมงคลแห่งนี้ยังมีหลวงพ่อทวดเหยียบน้ำทะเลจืดแกละสลักจากได้ตะเคียนทองขนาดใหญ่อายุกว่าพันปี ที่ฝังอยู่ในทรายใต้แม่น้ำยม จังหวัดแพร่ลึกกว่า 10 เมตร ชาวบ้านเชื่อกันว่าต้นไม้ที่มีแก่นสูง 1 คืบขึ้นไปจะมีรุกขเทวดาสถิตอยู่เพื่อดูแลปกป้องคุ้มครองคนที่มาสักการบูชา เมื่อนำต้นตะเคียนทองมาทำรูปเคารพ เช่นแกะเป็นหลวงพ่อทวดเหยียบน้ำทะเลจืดจึงมีอนุภาพและความศักดิ์สิทธิ์เป็นทวีสิทธิ์ ดลบันดาลให้ทุกท่านประสบแต่ความสุขความเจริญปราศจากโรคภัยไข้เจ็บ
ถนนหัวหิน-ห้วยมงคล หมู่ 6 ถนนห้วยมงคล ตำบลทับใต้ อำเภอหัวหิน ประจวบคีรีขันธ์ 77110
พระราชวังเมืองสมุทรปราการ
พระราชวังสมุทรปราการ สร้างในสมัยพระบาทสมเด็จพระจอมเกล้าเจ้าอยู่หัว ด้วยทรงโปรดฯ ในการเสด็จประพาสเมืองปากน้ำ(สมุทรปราการในปัจจุบัน) เพราะมีหาดทรายขาว ลำน้ำสงบนิ่ง มีธรรมชาติของแม่น้ำเจ้าพระยาที่สวยงาม (ครั้งยังไม่มีเรือใหญ่แล่นผ่าน) และที่สำคัญที่สุด คือ พระสมุทรเจดีย์ โดยเสด็จลงเรือข้ามจากฝั่งอำเภอเมือง ไปนมัสการองค์พระสมุทรเจดีย์หลายครั้ง บันทึกในพงศาวดารยังได้กล่าวเพิ่มเติมว่า ทรงปฏิบัติเช่นว่านี้มาตั้งแต่ครั้งยังทรงผนวช
เมื่อทรงขึ้นครองราชย์เป็นพระบาทสมเด็จพระจอมเกล้าเจ้าอยู่หัวจึงมีพระราชดำริในการปฏิสังขรณ์องค์พระสมุทรเจดีย์ให้ยิ่งใหญ่ด้วยความสูงถึง ๑๙ วา ๒ ศอก ครอบองค์พระเจดีย์ดั้งเดิมที่ก่อสร้างมาแต่สมัยรัชกาลพระบาทสมเด็จพระนั่งเกล้าเจ้าอยู่หัว ระหว่างการปรับปรุงพระสมุทรเจดีย์ขึ้นใหม่นี้เอง พระองค์จึงโปรดเกล้าฯ ให้สร้างพระราชวัง เพื่อทรงเตรียมไว้เป็นที่ประทับ ในยามเสด็จมาตรวจสอบความคืบหน้าของโครงการ พระราชวังใหม่สร้างขึ้นที่ฝั่งตัวเมือง (ฝั่งตลาด) ริมแม่น้ำเจ้าพระยา มีอาณาเขตตั้งแต่บริเวณถนนด่านเก่า ไปจรดพื้นที่รอบตลาดวิบูลย์ศรีในปัจจุบัน ทรงใช้โอกาสในวันสมโภชพระสมุทรเจดีย์องค์ใหม่ พระราชทานนามว่า “พระราชวังสมุทรปราการ”
พระราชวังสมุทรปราการ ได้รับการออกแบบ และก่อสร้างด้วยวัตถุประสงค์ ให้เป็นสถานที่แปรพระราชฐานในการตากอากาศโดยเฉพาะ มีอาณาเขตกว้างใหญ่เต็มตลาดปากน้ำในปัจจุบัน มีสิ่งปลูกสร้างโดยรอบที่ทรงพระราชทานนามเพิ่มเติม ด้วยว่า
พระราชวังสมุทรปราการ ได้ถูกใช้เป็นเรือนที่ประทับเป็นครั้งแรก ในวันประกาศราชพิธีสมโภชพระสมุทรเจดีย์ ที่ได้รับการบูรณปฏิสังขรณ์แล้วเสร็จ ตามหมายกำหนดการดังต่อไปนี้
วันที่ ๓๐ ธันวาคม พ.ศ. ๒๔๐๓ พระบาทสมเด็จพระจอมเกล้าเจ้าอยู่หัว ประทานฤกษ์เสด็จพระราชดำเนินทางชลมารค แห่พระบรมธาตุ ๑๒ องค์ จากพระบรมมหาราชวัง มาบรรจุแทนองค์เก่าที่ถูกคนร้ายลักไปในสมัยรัชกาลที่ ๓ พร้อมด้วยพระไชย พระห้ามสมุทร (พระพุทธรูปปางห้ามสมุทร) ลงไปเมืองสมุทรปราการ เสด็จพักที่วังสมุทรปราการ
วันที่ ๓๑ ธันวาคม พ.ศ. ๒๔๐๓ ได้บรรจุพระบรมธาตุ พระไชย พระห้ามสมุทร บนพระเจดีย์ เป็นห้องศิลาใหญ่ ลงรักปิดทอง ทรงจารึกแผ่นศิลาด้วยพระหัตถ์ที่ผนังห้องพระบรมธาตุทั้ง ๔ ด้าน รวมทั้งเพดานข้างล่างข้างบนเป็นคาถาต่างๆ จากนั้นก็ปิดแผ่นศิลาด้านทักษิณ ก่ออิฐสมทบปิดช่องนั้นเสีย แล้วโปรดให้มีการยิงสลุตที่เรือพระที่นั่ง และเรือกลไฟตามเสด็จ ลำละ ๒๑ นัด
ต่อจากนั้น พระบาทสมเด็จพระจอมเกล้าเจ้าอยู่หัว ได้เสด็จข้ามมาทางฝั่งตัวเมืองสมุทรปราการ ทอดพระเนตรบริเวณงานรื่นเริงที่ข้าราชการเมืองปากน้ำได้ร่วมกันจัดงานสมโภชด้วยการแสดงยี่เก และ การมหรสพต่างๆ กำหนดการจัดงานเพิ่มอีกเป็นเวลา ๑ วัน ๑ คืน จนได้เวลาอันสมควร จึงเสด็จประทับ ณ พระที่นั่งใหม่ (พระราชวังสมุทรปราการ) พระราชทานชื่อพระที่นั่ง และสถานที่โดยรอบ ประทับแรม ๑ คืน จากนั้นจึงเสด็จกลับพระนคร
ต่อมาในสมัยรัชกาลที่ ๕ ได้ทรงโปรดเกล้าฯ ให้ใช้พื้นที่ภายในพระราชวังสมุทรปราการบางส่วนเพื่อสร้างสถานีปลายทางรถไฟสายปากน้ำ และสถานที่เก็บโบกี้ (หัวโรงรถ) ส่วนอาคารพระราชวัง “สมุทาภิมุข” โปรดให้ใช้เป็นสถานที่ตั้งศาลาว่าการเมืองสมุทรปราการ ซึ่งเป็นช่วงเวลาเดียวกับสมัยที่ทรงโปรดเกล้าฯ ให้มีการเดินสายโทรเลขแห่งแรกของประเทศไทยระหว่างกรุงเทพฯ ไปเมืองสมุทรปราการ โดยใช้ศาลาว่าการเมืองสมุทรปราการ เป็นสถานีรับ-ส่ง เพื่อความสะดวกแด่เจ้าเมืองสมุทรปราการ ได้ทำการแจ้งข่าวด่วนที่ปากน้ำอย่างทันท่วงที
เชื้อชาตินที วงษ์สวัสดิ์ปภา
เชื้อชาตินที วงษ์สวัสดิ์ปภา ชื่อเล่น นิว หรือชื่อเดิม เชื้อชาติ วงศ์สวัสดิ์ เกิดเมื่อวันที่ 5 มิถุนายน พ.ศ. 2528 เป็นนักแสดงชาวไทย เรียนจบด้านภูมิศาสตร์ จากบอสตัน สหรัฐอเมริกา และมีตำแหน่งเป็นนักธุรกิจรุ่นใหม่ไฟแรง เจ้าของร้านอาหารอิตาเลียน ชื่อ Pizzazo Bistro & Bar (พิซซ่าโซ่ บิสโทร แอนด์ บาร์) ตั้งอยู่ที่ ซอยสุขุมวิท 16 ร่วมกับ เปิ้ล ธันยาธนัส ซึ่งปัจจุบันเป็นนักแสดงสังกัดสถานีโทรทัศน์สีกองทัพบกช่อง 7
เขาสำเร็จการศึกษาระดับประถมศึกษาจากโรงเรียนสมถวิล กรุงเทพมหานคร และระดับไฮสคูลและปริญญาตรีจากบอสตัน
เชื้อชาตินที ได้สมรสกับธันยาธนัส วงษ์สวัสดิ์ปภา (นามเดิม: ภารดี อยู่ผาสุข) ซึ่งเป็นนักแสดงและนางแบบ เมื่อวันที่ 25 ตุลาคม พ.ศ. 2557 ภายหลังการสมรส เขาและภรรยาได้เปลี่ยนชื่อและนามสกุลใหม่ ชื่อ เชื้อชาตินที วงษ์สวัสดิ์ปภา
ภายหลังเธอและสามีได้เปลี่ยนชื่อและนามสกุลใหม่ โดยเธอใช้ชื่อว่าธันยาธนัส ทั้งเปลี่ยนการสะกดชื่อเล่น จาก "เปิ้ล" เป็น "เปิ้น" และสามีชื่อเชื้อชาตินที ส่วนนามสกุลเปลี่ยนเป็น วงษ์สวัสดิ์ปภา ทั้งคู่ มีบุตร-ธิดา ด้วยกัน 2 คน บุตรสาวคนที่ 1 ชื่อ วริสรา วงษ์สวัสดิ์ปภา ชื่อเล่น กาย่า (เกิด 2 กันยายน 2558) บุตรสาวคนที่ 2 ชื่อเล่น นารา (เกิด 1 มิถุนายน 2560) ,
ธุรกิจส่วนตัวของ นิว เชื้อชาตินที ร่วมกับ เปิ้ล ธันยาธนัส มีดังนี้
รายนามผู้ว่าราชการรัฐซาราวะก์
ต่อไปนี้คือรายนามผู้ว่าราชการรัฐซาราวะก์
คล้าย ละอองมณี
คล้าย ละอองมณี เป็นอดีตรัฐมนตรีว่าการกระทรวงสาธารณสุข และอดีตสมาชิกสภาผู้แทนราษฎรจังหวัดสงขลา 8 สมัย
คล้าย ละอองมณี เกิดเมื่อวันที่ 15 พฤศจิกายน พ.ศ. 2452 สำเร็จการศึกษาปริญญาตรี ธรรมศาสตรบัณฑิต จาก มหาวิทยาลัยธรรมศาสตร์ สมรสกับนางสุมน ละอองมณี
คล้าย เป็นสมาชิกสภาผู้แทนราษฎรจังหวัดสงขลา ได้รับเลือกตั้งสมัยแรก จากการเลือกตั้งสมาชิกสภาผู้แทนราษฎรไทยเป็นการทั่วไป มกราคม พ.ศ. 2489 และได้รับเลือกตั้งรวม 8 สมัยติดต่อกัน จนถึงการเลือกตั้ง พ.ศ. 2519
คล้าย ได้รับแต่งตั้งเป็นรัฐมนตรีว่าการกระทรวงสาธารณสุข ในรัฐบาลหม่อมราชวงศ์เสนีย์ ปราโมช ในปี พ.ศ. 2518 แต่ต้องพ้นจากหน้าที่ตั้งแต่ยังมิได้เริ่มปฏิบัติงาน เนื่องจากคณะรัฐมนตรีไม่ได้รับความไว้วางใจจากสภาในการแถลงนโยบาย ด้วยคะแนนไว้วางใจ 111 เสียง ไม่ไว้วางใจ 152 เสียง
ต่อมาได้รับแต่งตั้งเป็นรัฐมนตรีช่วยว่าการกระทรวงพาณิชย์ ในรัฐบาลหม่อมราชวงศ์เสนีย์ ปราโมช จนกระทั่งพ้นจากตำแหน่งเนื่องจากนายกรัฐมนตรีลาออก และได้รับแต่งตั้งอีกสมัยหนึ่ง แต่ดำรงตำแหน่งเพียง 12 วัน และได้เข้าเฝ้าถวายสัตย์ปฏิญาณเพียงวันเดียวก็ต้องพ้นจากตำแหน่ง เนื่องจากการรัฐประหารของพลเรือเอก สงัด ชลออยู่
สงครามรัสเซีย-ตุรกี (ค.ศ. 1877–1878)
สงครามรัสเซีย-ตุรกี เป็นความขัดแย้งระหว่างจักรวรรดิออตโตมัน และกลุ่มอีสเทิร์นออร์ทอดอกซ์ ที่นำโดย จักรวรรดิรัสเซีย และมีหลายประเทศในคาบสมุทรบอลข่านร่วมด้วย
ฤดูพายุเฮอร์ริเคนแอตแลนติก พ.ศ. 2556
ฤดูพายุเฮอร์ริเคนแอตแลนติก พ.ศ. 2556 คือช่วงของฤดูกาลในอดีต โดยมีการก่อตัวของพายุหมุนเขตร้อน ฤดูกาลอย่างเป็นทางการจะเริ่มนับในวันที่ 1 มิถุนายน และไปสิ้นสุดในวันที่ 30 พฤศจิกายน เหล่านี้วันตามขอบระยะเวลาของแต่ละช่วงฤดูถือเป็นช่วงเวลาที่มีพายุก่อตัวมากที่สุดในแอ่งแอตแลนติก อย่างไรก็ตามการก่อตัวของพายุหมุนเขตร้อนสามารถก่อตัวได้ทุกเวลา
ในช่วงต้นเดือนมิถุนายน ศูนย์เฮอร์ริเคนแห่งชาติ เริ่มตรวจสอบพื้นที่ความแปรปรวนที่อยู่ทางทิศตะวันตกเฉียงเหนือของทะเลแคริบเบียน ระบบได้เคลื่อนตัวไปทางทิศเหนืออย่างช้าๆ และเริ่มจัดระบบการหมุนเวียนแม้จะถูกรบกวนจากลมเฉือน
รายชื่อต่อไปนี้จะใช้สำหรับพายุที่ก่อตัวในมหาสมุทรแอตแลนติกเหนือในปี พ.ศ. 2556 หากมีชื่อที่ถูกปลด จะมีการประกาศโดยองค์การอุตุนิยมวิทยาโลกในฤดูใบไม้ผลิ พ.ศ. 2557 และชื่อที่ไม่ได้ถูกปลดจากรายการนี้จะถูกนำกลับมาใช้อีกครั้งในปี พ.ศ. 2562 โดยรายการที่ใช้ในปีนี้เป็นรายการเดียวกับที่ใช้ในฤดูกาล พ.ศ. 2550 ยกเว้น โดเรียน (Dorian), เฟอร์นานด์ (Fernand) และเนสเตอร์ (Nestor) ซึ่งแทนที่ด้วย เดียน (Dean), เฟลิกซ์ (Felix) และ โนเอล (Noel) ตามลำดับ
ตารางนี้แสดงพายุทั้งหมดที่ก่อตัวในปี พ.ศ. 2556 ซึ่งรวมระยะเวลาการก่อตัว, ชื่อ, บนบก–แสดงชื่อสถานที่เป็นตัวหนา– , ความเสียหาย และจำนวนผู้เสียชีวิตทั้งหมด ส่วนการเสียชีวิตในวงเล็บคือการเสียชีวิตเพิ่มเติมและทางอ้อม (เช่นการเสียชีวิตจากอุบัติเหตุบนถนน) แต่ที่เกี่ยวข้องกับพายุโดยตรงยังคงที่ ความเสียหายและการเสียชีวิตรวมถึงขณะที่พายุกลายเป็นเอ็กซ์ตราทรอปิคอล, คลื่น ความเสียหายทั้งหมดนับเป็นดอร์ล่าสหรัฐ ค่าเงินปี ค.ศ. 2013
มทิรา ตันติประสุต
มทิรา ตันติประสุต (เกิด 1 ตุลาคม พ.ศ. 2539) ชื่อเดิมว่า ทิชา ตันติประสุต ชื่อเล่นว่า แยม เป็นนักแสดงและนางแบบชาวไทย มีชื่อเสียงจากบทบาทเจ้าหญิงสุวิญชาในละครจักร ๆ วงศ์ ๆ เรื่อง "ไชยเชษฐ์" เมื่อปี 2555 ต่อมาได้เข้าเป็นนักแสดงในสังกัดช่อง 3 จนปัจจุบัน
มทิราเกิดที่โรงพยาบาลโกลด์โคสต์ เมืองโกลด์โคสต์ รัฐควีนส์แลนด์ ประเทศออสเตรเลีย บิดามารดาเป็นชาวไทยแท้ เข้ารับการศึกษาระดับประถมศึกษาในโรงเรียนท้องถิ่น
ครั้นปี 2548 อายุได้เก้าปี มทิราย้ายมาศึกษาต่อที่โรงเรียนนานาชาติแอ๊ดเวนต์รามคำแหงในประเทศไทย จนปี 2551 จึงกลับประเทศออสเตรเลียอีกครั้ง เพื่อไปอยู่กับยายที่กำลังป่วย ต่อมาในปี 2553 ย้ายกลับประเทศไทยเพื่อศึกษายังโรงเรียนนานาชาติกีรพัฒน์ จบการศึกษาที่คณะศิลปศาสตร์ มหาวิทยาลัยธรรมศาสตร์ ภาควิชาภาษาอังกฤษเชิงธุรกิจ (Business English Communication หรือ BEC) หลักสูตรนานาชาติ
เมื่ออาศัยในประเทศไทยแล้ว ในปี 2555 มารดาได้พาไปคัดเลือกเป็นนักแสดงที่โรงถ่ายลาดหลุมแก้วของบริษัทดาราวิดีโอ ไพรัช สังวริบุตร กับสยม สังวริบุตร พึงพอใจ จึงให้แสดงเป็นเจ้าหญิงสุวิชญาซึ่งเป็นนางเอกในละครเรื่อง "ไชยเชษฐ์" ของช่อง 7 ทันที แม้เป็นการแสดงครั้งแรกของเธอก็ตาม ละครดังกล่าวทำให้เธอมีชื่อเสียง
ในเดือนกันยายน 2555 มทิราได้เข้าเป็นนักแสดงในสังกัดช่อง 3 ซึ่งทำให้สยม สังวริบุตร ตกใจและน้อยใจ เพราะคาดหวังจะให้เธอสังกัดช่อง 7 แต่ก็กล่าวว่า ให้ "เป็นความประสงค์ของแต่ละคน" ครั้นปี 2556 วรายุฑ มิลินทจินดา เลือกให้เธอแสดงเป็นจริมาในละครเรื่อง "แค้นเสน่หา" คู่กับฐากูร การทิพย์ เป็นละครเรื่องแรกของเธอที่เผยแพร่ทางช่อง 3
ท็อม ชตาร์เคอ
ท็อม เพเทอร์ ชตาร์เคอ () เกิดเมื่อวันที่ 18 มีนาคม พ.ศ. 2524 เป็นนักฟุตบอลชาวเยอรมัน ปัจจุบันได้ลงเล่นให้กับสโมสรฟุตบอลบาเยิร์นมิวนิก ในตำแหน่งผู้รักษาประตู
เลือดทหารไทย
เลือดทหารไทย เป็นภาพยนตร์พูด (ในฟิล์ม) ของไทยแนวชีวิตและสงคราม ชั้นพิเศษ "ซูเปอร์" เพื่อเผยแพร่กิจการของกองทัพไทย ระบบ 35 มม.ไวด์สกรีน ซาวออนฟิล์ม ขาวดำ พ.ศ. 2478
ภาพยนตร์เสียงศรีกรุง แบบวสุวัต ดำเนินงานสร้างตามความประสงค์ของกระทรวงกลาโหม โดยมีนายทหารชั้นผู้ใหญ่สามกองทัพ (บก เรือ อากาศ) ร่วมเป็นคณะกรรมการอำนวยการใหญ่
หนังฟอร์มใหญ่มโหฬารทันสมัย มีฉากการใช้อาวุธยุทโธปกรณ์ใหม่ เช่น ปืนใหญ่ ปืนกล ลูกระเบิด รถถัง รถเกราะ รถตีนตะขาบขนาดใหญ่ เรือรบแบบต่างๆ ตอร์ปิโด ลูกระเบิดน้ำลึก เครื่องบินขนาดใหญ่ทันสมัย และทหารประจำการเข้าร่วมแสดง ทั้งบนบกและกลางทะเล โดยมีนายทหารสามฝ่ายเป็นที่ปรึกษาทางวิชาการด้านยุทธวิธีต่างๆ
ฉากใหญ่อีกตอนหนึ่งเป็นงานราตรีสโมสรบนเรือรบหลวงกลางแม่น้ำเจ้าพระยา ดารานำในเครื่องแบบราตรีสโมสรทั้งทหาร ตำรวจและพลเรือน นักแสดงหญิงแต่งชุดราตรีแบบต่างๆ ร่วมด้วยแตรวงทหารเรือ ทีมงานตั้งกล้องหนังเงียบไว้ตัวหนึ่งบนฝั่งท่าราชวรดิษฐ์ และต้องโยงสายอุปกรณ์จากรถอัดเสียงบนฝั่งไปที่กล้องภาพ-เสียงระบบดับเบิลซีสเต็ม/แบบวสุวัต ในเรือ ถ่ายฉากนายทหารลงเรือบดไปขึ้นเรือรบและทักทาย "ไอไอ" ,การเป่านกหวีดรับรอง ,ฉากเต้นรำตอนค่ำและฉากสนทนาท่ามกลางแขกเหรื่อพูดคุยกันตามกราบเรือขณะผู้คนส่วนใหญ่เต้นรำ
บทภาพยนตร์แยกเป็นซีน (Scene) เมื่อผ่านความเห็นชอบจากปรึกษาและคณะกรรมการอำนวยการใหญ่แล้วจึงทำบทสำหรับถ่ายทำหรือชูตติ้งสคริป (Shooting Script) อย่างละเอียด ส่งให้คณะกรรมการใหญ่เป็นผู้สั่งการทุกครั้ง ใช้เวลาถ่ายทำหลายเดือนและขั้นตัดต่ออีกร่วม 3 เดือน
เมื่อเสร็จสมบูรณ์ ทีมงานได้จัดฉายให้ผู้บัญชาการทหารและคณะกรรมการนายทหารชั้นผู้ใหญ่ ที่ห้องฉายของโรงถ่าย เพื่อตรวจแก้ไขอีก 2 -3 ครั้งและถ่ายฉากรบเพิ่มเติมอีกเล็กน้อยก่อนส่งมอบคณะกรรมการ
กรมโฆษณาการ นำเข้าฉายที่โรงภาพยนตร์ศาลาเฉลิมกรุง ต้นปี พ.ศ. 2478 แล้วส่งฉายทั่วราชอาณาจักร เพลงต้นฉบับ บันทึกแผ่นเสียงครั่ง 78 ตราโอเดียน (ช้างคู่) ต่อมามีการบันทึกเพลง "กุหลาบในมือเธอ" ซึ่งได้รับความนิยมจากผู้ฟังตลอดมา โดย ชรินทร์ นันทนาคร ,ธานินทร์ อินทรเทพ ,ม.ร.ว.ถนัดศรี สวัสดิวัฒน์ (ซึ่งได้บันทึกเพลง "ความรักในแม่น้ำเจ้าพระยา" คู่กับ ทิพวัลย์ ปิ่นภิบาล ด้วย) ,อัลบั้มเพลงบรรเลงวงศรีกรุงออร์เคสตร้า โดย อดิง ดีล่า - กังวาล ชลกุล และอัลบั้มเพลงประทับใจในอดีต โดย ประสิทธิ์ พยอมยงค์ เป็นต้น
สวนน้ำรามายณะ
สวนน้ำรามายณะ เป็น ที่ตั้งอยู่ที่เมือง พัทยา จังหวัดชลบุรี หากขับรถมาจาก กรุงเทพมหานคร จะใช้เวลาเพียง 1.5 ชั่วโมง และ ห่างจากตัวเมืองพัทยามาทางใต้เพียง 15 กิโลเมตร
สวนน้ำรามายณะ เป็นหนึ่งใน สวนน้ำ ที่ใหญ่ที่สุดใน ภูมิภาคเอเชียตะวันออกเฉียงใต้
โครงการสวนน้ำรามายณะเริ่มต้นขึ้นใน ปี ค.ศ. 2554 พิธีวางศิลาฤกษ์มีขึ้นในเดือนพฤศจิกายน พ.ศ. 2555 และโครงการหนึ่งพันเจ็ดร้อยล้านบาทก็เสร็จในเดือน พฤษภาคม ปี ค.ศ. 2559 โดยพิธีเปิดอย่างเป็นทางการจัดขึ้นในวันที่ 5 พฤษภาคม ปี ค.ศ. 2559
สวนน้ำรามายณะ มีเนื้อที่มากกว่า 45 เอเคอร์ หรือ 100 ไร่ และเป็นสวนน้ำที่ใหญ่ที่สุดแห่งหนึ่งในเอเชีย โดยสวนน้ำเปิดทำการตั้งแต่เวลา 10 โมงเช้า – 6 โมงเย็น ที่ตั้งของสวนน้ำรามายณะอยู่ห่างไปทางทิศใต้เพียง 20 นาที หากมาทางรถยนต์จากตัวเมือง พัทยา และอยู่ใกล้สถานที่เที่ยวศักดิ์สิทธิ์ พระพุทธรูปแกะสลักบน เขาชีจรรย์ และอยู่ถัดจากไร่องุ่นซิลเวอร์เลค
สวนน้ำรามายณะมีเครื่องเล่นสไลด์เดอร์ทั้งหมด 21 และเครื่องเล่นบางประเภทเป็นเครื่องเล่นที่แปลกใหม่ ไม่เหมือนใคร เช่น เครื่องเล่นสองประเภท (หนึ่งในนั้น ตัวสไลด์มีความกว้างถึง 6 เมตร ที่มีชื่อว่า มาสเตอร์ บลาสเตอร์ หรือ อควาโคสเตอร์ เป็นเครื่องเล่นที่สร้างความแรงของน้ำมากกว่าเครื่องเล่นอื่นๆมากถึง 7 เท่า และสร้างขึ้นโดยมีสองช่องทางเพื่อรองรับผู้เล่นสองกลุ่มพร้อมๆ กัน นอกจากนั้นยังมีสไลด์เดอร์ ที่ทำให้คุณไหลลงไปที่ เลซี่ริเวอร์ อย่างไรก็ตาม เครื่องเล่นทั้ง 21 สไลด์ ก็ให้ความรู้สึกที่แตกต่างกัน (เช่น ฟรีฟอล และ ที่จุดเริ่มต้นอยู่ในแคปซูล) สไลด์เดอร์อื่นๆ เช่น (4 ช่องทางสไลด์เดอร์บนแมท เรชเซอร์) ที่ให้ความเร็วในการแข่งกันในหมู่เพื่อนๆ หรือ สไลเดอร์ อควาโคสเตอร์ 2 ช่องทาง) สไลด์เดอร์แพยาง เช่น (เพตอน และ อควาคอนด้า) หรือ สไลเดอร์ที่มาพร้อมกับความนุ่มนวล และคดเคี้ยว เป็นเกียว โดยทุกเครื่องเล่นเป็นสไลเดอร์ที่ผลิตโดย ผู้ผลิตสไลเดอร์ชั้นนำของโลก จากแคนาดา
เรายังมี ยาว 600 เมตร ที่มีคลื่นเทียม ฟองอากาศ และ น้ำตก ที่มาผู้เล่นไปชมทัศนียภาพรอบๆ เนินเขาธรรมชาติ และชมธีมเมืองโบราณของสวนน้ำ ที่มีถ้ำ รูปปั้น และสิ่งต่างๆ ที่จะทำให้นึกถึงเมือง “โบราณที่ถูกลืม” โดยธีมนี้ออกแบบโดย บริษัท เอเทค ซึ่งเป็นบริษัทที่ออกแบบสวนน้ำอื่นๆ ที่มีชื่อเสียงในโลก รวมถึง “ฮ่องกงดิสนีย์แลนด์” หรือ ริบลี่ย์ นอกจากนั้นแล้ว สวนน้ำรามายณะยังมี ดับเบิลเวฟพูล ที่มีความกว้างของหน้าหาดถึง 170 เมตร ซึ่งแบ่งเป็นสองส่วน คือ ส่วนที่สามารถใช้ห่วงยาง กับส่วนที่ไม่ใช้ห่วงยาง และไม่ไกลจากกันเรายังมีสระว่ายน้ำยาว 60 เมตร สำหรับทำกิจกรรมต่างๆ และบาร์ที่มีเครื่องดื่มไว้คอยให้บริการ
สวนน้ำรามายณะมีโซนสำหรับเด็กๆ ที่มีความแปลกใหม่ไม่เหมือนใคร ที่ซึ่งมีเครื่องเล่นพ่นน้ำหลากหลายสำหรับเด็กๆ และสไลเดอร์สำหรับเด็กเล็ก นอกจากนั้นยังมีเกมส์ต่างๆ และที่สำหรับปีนป่าย ที่ออกแบบมาสำหรับเด็กที่โตขึ้นมาอีก เด็กๆ ยังสามารถเล่นสระว่ายน้ำ และ และ เลซี่ริเวอร์ ได้อีกด้วย รวมถึงเครื่องเล่นอื่นๆ เช่น ถ้ำ หรือ เขาวงกต
สวนน้ำรามายณะมีสิ่งที่น่าสนใจอื่นๆ อีก เช่น ตลาดน้ำ ที่สร้างบนทะเลสาบธรรมชาติ รูปปั้นโบราณ และพื้นที่สวยงามที่ทำให้ท่านสามารถเดินเล่นไปกับความงดงามของสายน้ำตามธรรมชาติ กิจกรรมบนชายหาด น้ำตก และการเล่นกับช้าง สวนน้ำฯ ล้อมรอบไปด้วยความสวยงามทางธรรมชาติ และ (ทะเลสาบซิลเวอร์เลค) เนินเขา และทุ่งหญ้าสีเขียว
รายชื่อประเทศในภาษาต่าง ๆ (D–I)
รายชื่อประเทศในภาษาต่างๆ ประเทศส่วนใหญ่ของโลกมีชื่อเรียกที่แตกต่างกันไปในแต่ละภาษาที่แตกต่างกัน บางประเทศยังได้เกิดการเปลี่ยนแปลงชื่อด้วยเหตุผลทางการเมืองหรืออื่น ๆ บทความนี้พยายามที่จะให้ทางเลือกชื่อทั้งหมดที่รู้จักกันสำหรับทุกประเทศและรัฐอธิปไตย
บทความอื่นๆในหมวดหมู่นี้:
รายชื่อประเทศในภาษาต่าง ๆ (Q–Z)
รายชื่อประเทศในภาษาต่างๆ ประเทศส่วนใหญ่ของโลกมีชื่อเรียกที่แตกต่างกันไปในแต่ละภาษาที่แตกต่างกัน บางประเทศยังได้เกิดการเปลี่ยนแปลงชื่อด้วยเหตุผลทางการเมืองหรืออื่น ๆ บทความนี้พยายามที่จะให้ทางเลือกชื่อทั้งหมดที่รู้จักกันสำหรับทุกประเทศและรัฐอธิปไตย
บทความอื่นๆในหมวดหมู่นี้:
นภัสสร เอี่ยมเจริญ
นภัสสร เอี่ยมเจริญ เกิดเมื่อวันที่ 27 ธันวาคม พ.ศ. 2536 เป็นนักแสดงชาวไทย เข้าสู่วงการบันเทิงจากเป็นดรัมเมเยอร์ของโรงเรียนเตรียมอุดมศึกษา ปัจจุบัน พ.ศ. 2556 ครีม เป็นนักแสดงสังกัดช่อง 7
ศึกษาระดับชั้นประถมศึกษา จากโรงเรียนบูรณะศึกษา กรุงเทพมหานคร ระดับชั้นมัธยมศึกษาปีที่ 1-3 ย้ายมาเรียนที่โรงเรียนบดินทรเดชา (สิงห์ สิงหเสนี) กรุงเทพมหานคร และระดับชั้นมัธยมศึกษาปีที่ 4-6 เข้ามาศึกษาที่โรงเรียนเตรียมอุดมศึกษา กรุงเทพมหานคร แผนการเรียน วิทย์-คุณภาพฯ ปัจจุบันกำลังศึกษาอยู่ที่วิทยาลัยแพทยศาสตร์ มหาวิทยาลัยรังสิต
สถานีสาทร
สถานีสาทร () เป็นสถานีรถโดยสารด่วนพิเศษในเส้นทางรถโดยสารด่วนพิเศษ สายสาทร-ราชพฤกษ์ บนถนนนราธิวาสราชนครินทร์ ในพื้นที่เขตบางรัก กรุงเทพมหานคร ใจกลางย่านธุรกิจถนนสาทรและสีลม เป็นจุดเชื่อมต่อกับรถไฟฟ้าบีทีเอส สายสีลมและรถไฟฟ้าสายสีฟ้า ที่สถานีช่องนนทรี
บริเวณแยกสาทร-นราธิวาส หน้าตึกเอ็มไพร์ทาวเวอร์ และบางกอกซิตี้ทาวเวอร์ เขตสาทร
เป็นแบบชานชาลาเกาะกลาง (central platform station) มีระบบเครื่องปรับอากาศ
พระตำหนักธารเกษม
พระตำหนักธารเกษมอยู่ที่ตำบลขุนโขลน ระหว่างธนาคารกรุงเทพ สาขาพระพุทธบาทและสถานสงเคราะห์เด็กหญิงสระบุรี ตั้งอยู่ริมธารทองแดงซึ่งเป็นลำธารไหลผ่านพระพุทธบาท เป็นที่ซึ่งมีแมกไม้ร่มรื่น เป็นที่สำราญพระราชหฤทัยของสมเด็จพระเจ้าปราสาททอง
พระตำหนักสร้างขึ้นเมื่อ พ.ศ. 2176 ในสมัยสมเด็จพระเจ้าปราสาททอง เพื่อใช้เป็นที่ประทับเวลาเสด็จมานมัสการพระพุทธบาท 
พระตำหนักหลังนี้ได้ถูกทำลายลง จึงเหลือแค่ฐาน
พระตำหนักสระยอ
พระตำหนักสระยอ ตั้งอยู่ริมธารน้ำใต้ธารทองแดง จังหวัดสระบุรี สร้างขึ้นเพื่อเป็นที่ประทับของสมเด็จพระเจ้าปราสาททอง เมื่อครั้งเสด็จนมัสการพระพุทธบาท ณ ริมธารน้ำใต้ธารทองแดง หากสังเกตลักษณะฐานรากของพระตำหนักที่ใช้ก้อนหินนำมาก่อสอปูน จะดูคล้ายกับพระตำหนักต่างๆในบริเวณอำเภอพระพุทธบาท ซึ่งสร้างสมัยอยุธยาตอนปลายในคำให้การของขุนโขลน มีชื่อเรียกพระตำหนักนี้ว่า ‘ตำหนักพระนารายณ์เป็นท้ายสระยอ’ จึงเชื่อกันว่า สมเด็จพระนารายณ์มหาราชโปรดเกล้าฯ ให้สร้าง โดยเลียนแบบพระตำหนักธารเกษมเพื่อสะดวกในการเสด็จประทับราชยานต่างๆ ทางด้านทิศตะวันออกเฉียงเหนือของตัวตำหนักมีสระยอให้ได้เดินเที่ยวชม
สมเด็จพระเจ้าปราสาททองทรงให้สร้างเป็นที่ประทับเมื่อเสด็จมานมัสการพระพุทธบาทบริเวณนั้น ปัจจุบันเหลือแต่รอยและฐานพระตำหนัก
พระตำหนักเขาน้อย
พระตำหนักเขาน้อยตั้งอยู่บริเวณเชิงเขาน้อยทางทิศใต้ ถนนสะเดา สร้างเมื่อปีพ.ศ. 2454
พระตำหนักแห่งนี้เป็นที่ประทับของสมเด็จพระเจ้าบรมวงศ์เธอ เจ้าฟ้ายุคลฑิฆัมพร กรมหลวงลพบุรีราเมศร์เมื่อครั้งดำรงตำแหน่งเป็นอุปราชมณฑลปักษ์ใต้ อีกทั้งสถานที่แห่งนี้เคยเป็นที่ลี้ภัยทางการเมืองภายหลังการเปลี่ยนแปลงการปกครอง ของพระบรมวงศานุวงศ์หลายพระองค์ อาทิเช่น พระนางเจ้าสุวัทนา พระวรราชเทวี และ สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี อีกด้วย
และยังเคยเป็นที่ประทับของพระบาทสมเด็จพระปรมินทรมหาภูมิพลอดุลยเดชกับสมเด็จพระนางเจ้าสิริกิติ์ พระบรมราชินีนาถเมื่อครั้งเสด็จพระราชดำเนินมาประกอบพระราชกรณียกิจที่ภาคใต้ในปีพ.ศ. 2502
พระตำหนักเขาน้อยปัจจุบันคือจวนผู้ว่าราชการจังหวัดสงขลา
เซอร์ไวเวอร์ บลัดปะทะวอเตอร์
เซอร์ไวเวอร์ บลัด ปะทะ วอเตอร์ () เป็นฤดูกาลที่ 27 ของรายการเซอร์ไวเวอร์ ผู้เล่น 10 คนจะเป็นผู้เล่นเก่า ส่วนอีก 10 คนจะเป็นคนที่มีความสัมพันธ์อย่างใดอย่างหนึ่งกับผู้เก่าที่เคยแข่งมาแล้ว สถานที่ถ่ายทำอยู่ในประเทศฟิลิปปินส์ที่เดียวกับฤดูกาลที่ 25-26 แต่ย้ายเกาะหลักที่ถ่ายทำออกไป เพื่อมุมมองที่แตกต่าง ฤดูกาลนี้จะเริ่มออกอากาศทางโทรทัศน์ 18 กันยายน พ.ศ. 2556 เวลา 2 ทุ่มตามเวลามาตรฐานของสหรัฐอเมริกา สำหรับในประเทศไทยสามารถรับชมได้ทาง True Visions ซึ่งจะฉายหลังจากที่ทางซีบีเอสฉายจบแต่ละตอนไปแล้วเป็นเวลา 7 ชั่วโมงเวลา 13:00 น. โดยตอนแรกจะฉายด้วยความยาว 90 นาที
เกมส์เริ่มต้นด้วยความแปลกไปสักเล็กน้อยที่เรียกว่า "วันที่ 0" โดยในแต่ละคู่จะถูกปล่อยเกาะในสถานที่ต่างกันตอนช่วงเย็นและใช้เวลาอยู่ด้วยกันในยามค่ำคืนก่อนที่จะถูกแบ่งเข้าเผ่าในวันที่ 1 อย่างเป็นทางการ พร้อมกับการโหวตผู้เข้าแข่งขันจากแต่ละเผ่าออกในทันทีหลังแบ่งเผ่าเสร็จ และส่งไปอยู่ที่ Redemption Island ทั้งสองคนในทันทีเช่นกัน ส่วนอีกข้อหักมุมอันสุดโต่งของฤดูกาลนี้ คือ Redemption Island ที่ถูกนำกลับมาใช้และถ้าคู่ของตนที่มาด้วยตกไปอยู่ที่ Redemption Island คนๆ นั้นสามารถขอสลับตำแหน่งไปอยู่ที่ Redemption Island แทนได้ ถึงแม้ว่าจะอยู่กันคนละเผ่าก็ตาม และจำเป็นจะต้องสู้แทนจนกว่าจะสามารถกลับเข้าไปในเกมส์ได้
ซาแมนต้า แสงสิงแก้ว ไฮด์
ดารุพัตรณ์ แสงสิงแก้ว หรือ ซาแมนต้า แสงสิงแก้ว ไฮด์ () เป็นนักร้องชาวไทย
ซาแมนต้า แสงสิงแก้ว ไฮด์ ชื่อเล่น "แซม" เชื้อชาติไทย-ออสเตรเลีย เกิดในประเทศไทยเมื่อวันที่ 28 พฤศจิกายน พ.ศ. 2526 เธอเป็นหนึ่งในศิลปินเกิร์ลกรุป วง บับเบิ้ล เกิร์ลส์ สังกัดเมกเกอร์เฮด ในเครือจีเอ็มเอ็ม แกรมมี่
ซาแมนต้าจบมัธยมศึกษาจากโรงเรียนนานาชาติร่วมฤดี แล้วศึกษาต่อระดับปริญญาตรี สถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย และระดับปริญญาโท มหาวิทยาลัย RMIT (อาร์ เอ็ม ไอ ที) ที่ประเทศออสเตรเลีย
ซาแมนต้าเข้าสู่วงการเมื่อปีพ.ศ. 2539 ด้วยการถ่ายมิวสิควีดีโอของค่ายอาร์เอส เพลง "สมมุติ" ของ โดม ปกรณ์ ลัม และถ่ายแบบนิตยสารวัยรุ่นในอดีต จากนั้นไม่นานก็ได้รับการติดต่อให้มาเทสเสียงกับค่ายแกรมมี่ ซึ่งเพลงที่ใช้เทสเสียงคือเพลง แทบขาดใจ ของ LoSo และ Sha La La La ของ ปุ๊กกี้ ปริศนา เพราะแซมเสียงต่ำเหมือนผู้ชายและมี Backing Track ของเพลงนี้ก็เลยเลือก จากนั้นก็ได้เข้ามาเป็นศิลปินในสังกัด เมกเกอร์เฮด ในเครือ แกรมมี่
ในขณะนั้นทำให้แซม ได้เข้าร่วมเป็นนักร้องนำของวง โดนมีสมาชิกอีกสองคน ได้แก่ แพร เอมเมอรี่ (แพร) และ เทเรซ่า เฮมเฮาเซอร์ (ลิซ่า) และได้ทำผลงานเพลงโดยใช้ชื่อวงดนตรีว่า บับเบิ้ล เกิร์ลส์ มีผลงานอัลบั้ม 2 ชุดด้วยกัน อัลบั้มชุดแรกชื่อว่า Bubble Girls ออกประมาณกลางปี พ.ศ. 2541 เปิดตัวด้วยเพลง "ตัวเล็ก...ใจใหญ่" ต่อด้วยเพลง "อยากฟังเหตุผล"
ส่วนอัลบั้มชุดที่ 2 ชื่อว่า "Hey Boy! (เฮ บอย!)" ออกประมาณต้นปี พ.ศ. 2544 เปิดตัวด้วยเพลง "Hey Boy!" ต่อด้วยเพลง "ไม่ต้องมาอีกใช่ไหม" และเพลง "หลีกทาง"
ส่วนผลงานอัลบั้มพิเศษ เคยทำโปรเจกต์พิเศษร่วมกับเกิร์ลกรุปอีกหนึ่งวงของค่ายแกรมมี่ ชื่อวง ซาซ่า เมื่อปี พ.ศ. 2542 ภายใต้ชื่อ "ซาซ่า แอนด์ บับเบิ้ล เกิร์ล" (Zaza & Bubble Girls) อัลบั้ม Surprise มีเพลงดังอย่าง Surprise และ อยู่ได้ไหม
ปัจจุบัน แซมแต่งงานแล้ว และทำงานเป็นBrand support manager ของ ทีม Sunsilk อยู่ในบริษัท "ยูนิลีเวอร์ (Unilever)"
พระตำหนักภูฟ้า
พระตำหนักภูฟ้า ตั้งอยู่บริเวณบ้านผาสุข ตำบลภูฟ้า อำเภอบ่อเกลือ จังหวัดน่าน
พระตำหนักหลังนี้เป็นที่ประทับของสมเด็จพระเทพรัตนราชสุดา สยามบรมราชกุมารี เมื่อครั้งเสด็จมาเยี่มมราษฎร ณ บ่อเกลือสินเธาว์ โดยเป็นพระตำหนักแบบทางเหนือและภายในพระตำหนักยังมีศูนย์ศึกษาและถ่ายทอดเทคโนโลยีการจัดการทรัพยากรธรรมชาติและสิ่งเวดล้อมภูฟ้า” หรือ “ศูนย์ภูฟ้าพัฒนา อยู่ด้วยซึ่งตั้งขึ้นเมื่อปี2542เพื่อเป็นสถานที่ในการถ่ายทอดองค์ความรู้ด้านวิทยาศาสตร์และเทคโนโลยีต่างๆ ให้แก่เด็กเยาวชน เกษตร และประชาชนทั่วไปที่มาเที่ยวและเยี่ยมชมศูนย์ภูฟ้าพัฒนา ภายในศูนย์ภูฟ้าฯ มีสิ่งที่ให้เที่ยวชมและศึกษาหาความรู้มากมาย อาทิ มีห้องนิทรรศการหมุนเวียน ห้องสมุด มีอาคารแปรรูปผลิตภัณฑ์ทางการเกษตร อาคารแปรรูปชาอูหลงและมีให้ทดลองชิมด้วย มีการปลูกพืชไร่ดินแบบไฮโดรโปนิกส์ มีเส้นทางการศึกษาธรรมชาติให้เดินเที่ยว มีสวนธรรมภูฟ้า ศูนย์วัฒนธรรมภูฟ้า มีร้านค้าสวัสดิการที่นำสินค้าของทางการโครงที่เป็นฝีมือชาวบ้านนำมาจัดจำหน่ายให้เลือกซื้อกันมากมาย และมีพระตำหนักภูฟ้าที่สวยงามซึ่งเป็นที่ประทับของสมเด็จพระเทพรัตนราชสุดา สยามบรมราชกุมารี ขณะเสด็จมาทรงงานที่ศูนย์ภูฟ้าฯ
ปัจจุบันพระตำหนักนี้อยู่ในสภาพชำรุดทรุดโทรม จึงไม่เปิดให้เข้าชม
พระตำหนักกว๊านพะเยา
พระตำหนักกว๊านพะเยา ตั้งอยู่ภายในศูนย์วิจัยและพัฒนาประมงน้ำจืดพะเยาก่อสร้างแล้วเสร็จเมื่อปี พ.ศ. 2514 โดยกรมประมง กระทรวงเกษตรและสหกรณ์ซึ่งสมเด็จพระศรีนครินทราบรมราชชนนีเสด็จมาประทับณ พระตำหนักหลังนี้เป็นเวลา7ปี 
เป็นพระตำหนักที่สร้างขึ้นในปีพ.ศ. 2514 เป็นพระตำหนัก2ชั้นทาสีฟ้าเป็นที่ประทับของสมเด็จพระศรีนครินทราบรมราชชนนี
เป็นพระตำหนักที่สร้างขึ้นในปีพ.ศ. 2514 เป็นพระตำหนักหมู่เรือนไทยยกพื้นสูงเป็นที่ประทับของสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์
เป็นพระตำหนักที่กรมชลประทาน และกรมประมง สร้างถวายในปี พ.ศ. 2525 สร้างเสร็จเมื่อ พ.ศ. 2526 เป็นพระตำหนักเตี้ยชั้นเดียว โดยโปรดเกล้าให้ใช้สำหรับประชาชนทุกหมู่เหล่าเข้าเฝ้า
พระตำหนัก3หลังนี้อยู่ภายในศูนย์วิจัยและพัฒนาประมงน้ำจืดพะเยา
อเมริกันไอดอล ฤดูกาลที่ 1
อเมริกันไอดอล ฤดูกาลที่ 1 ออกอากาศครั้งแรกเมื่อวันที่ 11 มิถุนายน พ.ศ. 2545 โดยมีชื่อรายการเต็มๆว่า American Idol: The Search for a Superstar และออกอากาศตอนสุดท้ายในวันที่ 4 กันยายน พ.ศ. 2545 ผู้ชนะของฤดูกาลนี้ได้แก่ เคลลี คลาร์กสัน พีธีกรประจำซีซั่นนี้ได้แก่ ไรอัน ซีเครสท์ และ ไบรอัน ดังเคิลแมน
รอบคัดเลือกนั้นถูกจัดขึ้นในเมืองต่างๆ ได้แก่ นครนิวยอร์ก, ลอสแอนเจลิส, ชิคาโก, แดลลัส, ไมแอมี, แอตแลนตา และ ซีแอตเทิล ในช่วงเดือนเมษายนถึงพฤษภาคม, โดยมีผู้ที่สนใจเข้าร่วมคัดเลือกประมาณ 10,000 คน
รอบสัปดาห์ฮอลลีวูดนั้นจัดขึ้นที่ พาซาดีนา ซีวิค เซ็นเตอร์ โดยผู้เข้ารอบทั้ง 121 คนจะต้องแข่งขันกันอีกครั้งเพื่อเข้าสู่รอบสุดท้าย โดยผู้เข้าแข่งขันจะถูกจัดเป็นกลุ่ม กลุ่มละ 9-10 คนให้ขึ้นบนเวที แต่จะแสดงเป็นรายบุคคล เมื่อแสดงจนครบ ผู้เข้าแข่งขันคนใดที่กรรมการไม่ประทับใจจะถูกคัดออกจากกลุ่ม เมื่อครบทุกกลุ่มผลปรากฏว่า มีผู้ผ่านการคัดเลือกทั้งหมด 65 คน เข้าสู่รอบต่อไป ในคืนนั้นผู้ผ่านเข้ารอบทั้งหมดจะต้องฝึกซ้อมเพลงที่ตัวเองจะใช้ในการแข่งขันสำหรับวันพรุ่งนี้ โดยจะแสดงเป็นกลุ่ม กลุ่มละ 3 คน ผู้เข้าประกวดฝ่ายหญิงและฝ่ายชายนั้นจะแยกกัน เพื่อฝึกซ้อมและรับคำแนะนำเพื่อแก้ไขเพลงของตัวเอง จนในที่สุดก็ได้ผู้ผ่านเข้ารอบ 45 คนที่จะแข่งขันกันเพื่อคัดเลือกต่อไป
ในการคัดเลือกรอบสุดท้าย ผู้ผ่านเข้ารอบทั้ง 45 คนจะต้องร้องเพลงรายบุคคลเป็นรอบสุดท้าย โดยจะมีผู้ที่ผ่านเข้ารอบเพียง 30 คนเท่านั้นที่จะผ่านเข้าสู่รอบรองชนะเลิศต่อไป
ผู้ผ่านเข้ารอบทั้ง 30 คนจะต้องแข่งขันกันเพื่อที่จะได้เป็นผู้เข้ารอบสุดท้าย
หลังจากที่ได้ผู้เข้ารอบสุดท้าย 9 คนแล้ว, 5 จาก 21 คนที่เหลือ ได้รับโอกาสพิเศษจากกรรมการให้แข่งขันในรอบพิเศษ โดยเป็นการให้โอกาสครั้งสุดท้าย และเมื่อแสดงจบครบทั้ง 5 คนแล้ว กรรมการจะเลือกเพียงคนเดียว เพื่อเข้ารอบสู่การเป็น 10 คนสุดท้ายการแข่งขันในรอบสุดท้ายนั้นเป็นการแสดงสด ต่อผู้ชมทั้งในห้องส่งและทางบ้าน ในรอบสุดท้ายนั้นจะมีการแข่งขันทั้งหมด 8 สัปดาห์ โดยในแต่ละสัปดาห์ ผู้เข้าแข่งขันจะต้องร้องเพลงที่ได้รับ หรือเลือกเพลงจากหัวข้อที่กำหนดในแต่ละสัปดาห์ ในช่วงสัปดาห์แรกๆนั้นผู้เข้าแข่งขันจะร้องคนละ 1 เพลง จนเข้าสู่ช่วง 4 สัปดาห์สุดท้าย ผู้เข้าแข่งขันจะร้องคนละ 2 เพลง และในสัปดาห์สุดท้าย ผู้เข้าแข่งขันทั้ง 2 คนที่เหลือจะต้องร้องคนละ 3 เพลง
ผลการโหวตจากประชาชนนั้นจะเป็นตัวตัดสิน ซึ่งจะประกาศในคืนหลังจากคืนการแสดง ผู้เข้าแข่งขันที่มีคะแนนน้อยที่สุด 2 หรือ 3 อันดับท้าย จะถูกเรียกชื่อปากเหว 3 คน หรือ ปากเหว 2 คน และจะมีผู้เข้าแข่งขันที่มีคะแนนโหวตน้อยที่สุดในสัปดาห์นั้นที่จะถูกคัดออก
สำหรับการแข่งขันในสัปดาห์สุดท้ายนั้นเป็นการแข่งขันกันระหว่าง เคลลี คลาร์กสัน กับ จัสติน กัวรินี และท้ายที่สุด เคลลี่ คลาร์กสัน ก็ได้เป็นผู้ชนะการแข่งขันในครั้งนี้ โดยมีคะแนนโหวตคิดเป็น 58% จากจำนวนโหวตทั้งหมดถึง 15.5 ล้านโหวต โดยรวมแล้วในฤดูกาลนี้มีจำนวนโหวตตลอดทั้งฤดูกาลถึง 110 ล้านโหวต
ผู้เข้าแข่งขันจะร้องคนละ 2 เพลงผู้แข่งขันจะต้องร้องคนละ 2 เพลงผู้เข้าแข่งขันจะต้องร้องคนละ 3 เพลง
ศาสนศึกษา
ศาสนศึกษา () คือสาขาวิชาที่ศึกษาความเชื่อ พฤติกรรม และสถาบันทางศาสนา โดยการบรรยาย ตีความ และอธิบาย ศาสนาอย่างเป็นระบบ อิงกับข้อเท็จจริงทางประวัติศาสตร์และมุมมองจากวัฒนธรรมที่หลากหลาย
ศาสนศึกษาต่างจากเทววิทยาซึ่งเน้นศึกษาเพื่อให้เกิดความเชื่อและเข้าใจอำนาจเหนือมนุษย์ เช่น เทวดา พระเป็นเจ้า แต่ศาสนศึกษาจะศึกษาจากมุมมองของคนนอก จึงมีการใช้หลายสาขาวิชามาเป็นเครื่องมือในการศึกษาด้วย เช่น มานุษยวิทยา สังคมวิทยา จิตวิทยา ปรัชญา และประวัติศาสตร์ศาสนา
ศาสนศึกษาเกิดขึ้นราวคริสต์ศตวรรษที่ 19 ซึ่งเป็นช่วงที่การศึกษาคัมภีร์ไบเบิลด้วยหลักวิชาประวัติศาสตร์กำลังเป็นที่นิยม และคัมภีร์ของศาสนาพุทธและศาสนาฮินดูก็เพิ่งถูกแปลเป็นภาษายุโรปเป็นครั้งแรก นักศาสนศึกษาที่มีบทบาทสำคัญในยุคแรก ๆ คือ ศาสตราจารย์มักซ์ มึลเลอร์ ในช่วงแรกนั้นยังใช้ชื่อว่าศาสนาเปรียบเทียบหรือศาสนศาสตร์
เควิน เกษวิหาร
เควิน เกษวิหาร (; 29 สิงหาคม ค.ศ. 1976 — ) เป็นอดีตนักกีฬาอเมริกันฟุตบอลสายเลือดไทย-อเมริกัน คนแรกและคนเดียวที่เข้าแข่งขันรายการเอ็นเอฟแอล ผู้ซึ่งอยู่ตำแหน่งป้องกัน เขาได้เซ็นสัญญากับไอโอวาบาร์นสตอร์เมอร์สในฐานะตัวแทนอิสระใน ค.ศ. 1998 และเล่นคอลเลจฟุตบอลที่ออกัสตานา
เควิน เกษวิหาร เป็นสมาชิกทีมซานฟรานซิสโกดีมอนส์, กรีนเบย์ แพกเกอส์, ซินซินเนติเบงกอลส์, นิวออร์ลีนส์เซนต์ส และแคโรไลนาแพนเธอร์ส
เควิน เกษวิหาร เป็นบุตรชายของมงคล เกษวิหาร ซึ่งเป็นชาวไทยที่มาใช้ชีวิตที่สหรัฐอเมริกา กับมารดาซึ่งเป็นชาวอเมริกัน และเควินมีน้องชายชื่อ แมตต์ เกษวิหาร ใน ค.ศ. 2008 เควินได้เดินทางมาเยือนประเทศไทยเป็นครั้งแรก เนื่องในโอกาสครบรอบ 175 ปีความสัมพันธ์ไทย-อเมริกา โดยได้ทำกิจกรรมร่วมกับเยาวชนที่โรงเรียนเจ้าพระยาวิทยาคม รวมถึงมีโอกาสได้พบกับผู้ว่าราชการกรุงเทพมหานคร และได้รับกุญแจเมืองในฐานะสร้างชื่อเสียงให้แก่ประเทศไทย ตลอดจนร่วมเข้าแข่งขันแฟลกฟุตบอลรายการทรูวิชันแฟลกฟุตบอลไทยแลนด์แชมเปี้ยนชิพ 2008 โดยมีท่านเอกอัครราชทูตสหรัฐอเมริกา ประจำประเทศไทย ให้เกียรติร่วม
มัคซีมีลีอาน รีทมึลเลอร์
มัคซีมีลีอาน รีทมึลเลอร์ () เกิดเมื่อวันที่ 4 มกราคม พ.ศ. 2531 เป็นนักฟุตบอลชาวเยอรมัน เล่นในตำแหน่งผู้รักษาประตู ปัจจุบันลงเล่นให้กับสโมสรฟุตบอลบาเยิร์นมิวนิก โดยเขาอยู่กับบาเยิร์นมิวนิกชุดสำรอง ก่อนที่จะได้เล่นกับชุดใหญ่เมื่อฤดูกาล 2011–12 จนถึงปัจจุบัน โดยใส่เสื้อหมายเลข 24
สงครามเม็กซิโก–อเมริกา
สงครามเม็กซิโก–อเมริกา หรือสงครามเม็กซิโก สงครามสหรัฐ–เม็กซิโก การบุกครองเม็กซิโก การแทรกแซงของสหรัฐ หรือสงครามต่อต้านเม็กซิโกของสหรัฐ เป็นการขัดกันด้วยอาวุธระหว่างสหรัฐอเมริกากับสหรัฐเม็กซิโกตั้งแต่ ค.ศ. 1846 ถึง 1848 หลังการผนวกเท็กซัสของสหรัฐเมื่อปี 1845 ซึ่งเม็กซิโกถือว่าเป็นดินแดนของตน
การปฏิบัติการรบกินเวลานานหนึ่งปีครึ่งจากฤดูใบไม้ผลิปี ค.ศ. 1846 ฤดูใบไม้ร่วงปี ค.ศ. 1847 กองทัพอเมริกันได้ครอบครองนิวเม็กซิโก และแคลิฟอร์เนียอย่างรวดเร็วแล้วบุกเข้ามาในส่วนของเม็กซิโกตะวันออกเฉียงเหนือ และเม็กซิโกตะวันตกเฉียงเหนือ
รถไฟฟ้าโมโนเรล สายรามคำแหง–ทองหล่อ
รถไฟฟ้าโมโนเรล สายรามคำแหง–ทองหล่อ เป็นโครงการรถไฟฟ้าโมโนเรลระยะสั้น มีแนวเส้นทางจาก มหาวิทยาลัยรามคำแหง–ทองหล่อ แม้ขั้นตอนการศึกษาจะเสร็จเรียบร้อยแล้ว แต่การประมูลนั้นยังไม่เกิดขึ้นในขณะนี้
เขตวัฒนา, เขตคลองเตย และ เขตบางกะปิ กรุงเทพมหานคร
มี 9 สถานี เป็นสถานียกระดับทั้งหมด
เจ้าจอมมารดาจันทร์ ในรัชกาลที่ 5
เจ้าจอมมารดาจันทร์ ในรัชกาลที่ 5 เป็นธิดาของพระยาราชสัมภารากร (เทศ สุกุมลจันทร์) กับ คุณหญิงราชสัมภารากร (อ่ำ) ท่านเกิดเมื่อวันที่ 23 มิถุนายน พ.ศ. 2405
ต่อมาท่านได้ถวายตัวรับราชการฝ่ายในเป็นเจ้าจอมในพระบาทสมเด็จพระจุลจอมเกล้าเจ้าอยู่หัว และได้ประสูติกาลพระราชธิดา 1 พระองค์ คือ
เจ้าจอมมารดาสุดถึงแก่อนิจกรรมเมื่อวันที่ 8 มีนาคม พ.ศ. 2454 ในรัชสมัยพระบาทสมเด็จพระมงกุฎเกล้าเจ้าอยู่หัว รัชกาลที่ 6
พิมพ์พัชร วัชรเสวี
พิมพ์พัชร วัชรเสวี (ชื่อเล่น พาย เกิดเมื่อ วันเสาร์ ที่ 21 กันยายน พ.ศ. 2534) เป็นนักแสดงชาวไทยสังกัดสถานีวิทยุโทรทัศน์ไทยทีวีสีช่อง 3
ตัวนำยวดยิ่งออกไซด์แบบเดิม
ตัวนำยวดยิ่งออกไซด์แบบเดิม
แม้ว่าการค้นพบตัวนำยวดยิ่งอุณหภูมิสูงในสารประกอบ Cuprate (Cu-O) จะเป็นที่รู้จักกันอย่างกว้างขวาง แต่ตัวนำยวดยิ่งอุณหภูมิสูงไม่ใช่ตัวนำยวดยิ่งที่มีออกไซด์เป็นองค์ประกอบตัวแรกที่มีการค้นพบ โดยสารประกอบออกไซด์ตัวแรกที่มีการค้นพบ คือ SrTiO ในปี 1965 โดยมี T ที่ค่อนข้างต่ำและในปี 1986 คือ Ba(PbB)O ที่มี T=13K ที่ x=0.25 จากการทดลองพบว่าสารประกอบออกไซด์กลุ่มนี้ที่มี T สูงที่สุดคือมี (KBa)BiO มี T≈30K ในปี 1988 ซึ่งมีโครงสร้างแบบ Perovskite เช่นเดียวกับพวก คิวเพรท แต่มี T ต่ำกว่ามาก เรียกตัวนำยวดยิ่งนี้ว่าตัวนำยวดยิ่งออกไซด์แบบเดิม (Earlier oxide superconductors) ซึ่งปัจจุบันยังไม่พบความสัมพันธ์กับพวก Cuprate ทำให้ไม่สามารถสรุปได้ว่า ทำไมสารประกอบออกไซด์กลุ่ม Cuprate เท่านั้น ที่ให้ T ได้สูงที่สุด ซึ่งสารประกอบออกไซด์ตัวอื่นไม่สามารถทำได้
เปตองในกีฬาแห่งชาติครั้งที่ 41 – หญิงคู่
"กีฬาเปตอง" ในการแข่งขันกีฬาแห่งชาติ ครั้งที่ 41 เชียงใหม่เกมส์
แข่งขันแบบพบกันหมด คะแนนที่ดีที่สุดอันดับ 1-4 เข้ารอบต่อไป
สมเด็จพระราชินีคามามาลูแห่งฮาวาย
สมเด็จพระราชินีคามามาลู คาลานี คัวอานา โอ คาเมฮามาลู เคคูอาอิวา โอ คาลานี เคอาลิอิ โฮโอปิลี อา วาลูแห่งฮาวาย () หรือ สมเด็จพระราชินีคามามาลูแห่งฮาวาย () (1802–1824) เป็นพระอัครมเหสีในพระเจ้าคาเมฮาเมฮาที่ 2 แห่งฮาวาย และเป็นสมเด็จพระราชินีแห่งราชอาณาจักรฮาวาย ตั้งแต่วันที่ 20 พฤษภาคม ค.ศ. 1819 ไปสู่การสวรรคตของพระองค์ใน 8 กรกฎาคม ค.ศ. 1824
สมเด็จพระราชินีคามามาลูแห่งฮาวาย เสด็จพระราชสมภพเมื่อค.ศ. 1802 เป็นพระราชธิดาพระองค์โตในพระเจ้าคาเมฮาเมฮาที่ 1 แห่งฮาวายกับสมเด็จพระราชินีคาลาคัว คาเฮอิเฮอิมาลิเอ พระองค์ทรงอภิเษกสมรสกับพระเจ้าคาเมฮาเมฮาที่ 2 แห่งฮาวาย ซึ่งมีศักดิ์เป็นพระเชษฐาต่างพระมารดากับพระองค์ แม้ว่าพระราชสวามีของพระองค์จะทรงมีพระมเหสีหลายพระองค์ แต่สมเด็จพระราชินีคามามาลูคือพระมเหสีที่พระเจ้าคาเมฮาเมฮาที่ 2 ทรงโปรดที่สุด
ในปี 1823 พระเจ้าคาเมฮาเมฮาที่ 2 และสมเด็จพระราชินีคามามาลู เสด็จพระราชดำเนินเยือนกรุงลอนดอน เพื่อเข้าเฝ้าพระเจ้าจอร์จที่ 4 แห่งสหราชอาณาจักร พระองค์และพระราชสวามีเป็นพระมหากษัตริย์และสมเด็จพระราชินีฮาวายพระองค์แรกที่เสด็จพระราชดำเนินเยือนอังกฤษ ขณะอยู่ที่ลอนดอน สมเด็จพระราชินีคามามาลูทรงประชวรด้วยโรคหัดและเสด็จสวรรคตไปเมื่อวันที่ 8 กรกฎาคม 1824 เมื่อพระราชสวามีของพระองค์ได้เสด็จสวรรคตลงทรงเสียพระทัยมาก และพระบรมศพถูกนำกลับฮาวายทันที พระบรมศพของพระองค์ถูกฝังที่บริเวณพระราชวังโลนานี แต่ต่อมาก็ย้ายไปที่สุสานหลวง
พระเจ้าโปมาเรที่ 2 แห่งตาฮีตี
สมเด็จพระเจ้าโปมาเรที่ 2 แห่งตาฮีตี () เป็นพระมหากษัตริย์ตาฮีตี พระองค์ที่ 2 พระองค์ปกครองตั้งแต่ ค.ศ. 1782 จนกระทั่งสวรรคตในปี ค.ศ. 1821 พระองค์เป็นพระราชโอรสในพระเจ้าโปมาเรที่ 1 แห่งตาฮีตี และสมเด็จพระราชินีเททัว นูอิ เรอิอา อิ เต ราอิ อาเตีย
สมเด็จพระเจ้าโปมาเรที่ 2 แห่งตาฮีตี เสด็จพระราชสมภพเมื่อปี ค.ศ. 1774 พระองค์ได้ครองราชบัลลังก์ในการสวรรคตของพระราชบิดาของพระองค์ในวันที่ 7 ธันวาคม ค.ศ. 1821 พระองค์ได้รับการสวมมงกุฎเมื่อวันที่ 21 เมษายน ค.ศ. 1824
พระองค์ทรงละทิ้งความเชื่อดั้งเดิมและหันไปนับถือศาสนาคริสต์ พระองค์ได้รับศีลล้างบาปเมื่อวันที่ 16 พฤษภาคม ค.ศ. 1819 พระองค์เสด็จสวรรคตเมื่อวันที่ 7 ธันวาคม ค.ศ. 1821 พระเจ้าโปมาเรที่ 3 พระราชโอรสของพระองค์จึงได้ครองราชย์ต่อจากพระองค์
พระเจ้าโปมาเรที่ 1 แห่งตาฮีตี
สมเด็จพระเจ้าโปมาเรที่ 1 แห่งตาฮีตี () เป็นพระมหากษัตริย์ตาฮีตี พระองค์แรก พระองค์ปกครองตั้งแต่ ค.ศ. 1791 จนกระทั่งสวรรคตในปี ค.ศ. 1803 พระองค์เป็นพระราชโอรสในเตอู ตูนูอิเอไอเตอาตัว และเตตูปาอิอา อิ ฮาอูอิริ
สมเด็จพระเจ้าโปมาเรที่ 1 แห่งตาฮีตี เสด็จพระราชสมภพเมื่อปี ค.ศ. 1742 พระองค์ได้ครองราชบัลลังก์หลังการรวบรวมหมู่เกาะต่าง ๆ เข้าด้วยกัน และสถาปนาราชอาณาจักรตาฮีตีขึ้น และพระองค์ก็ทรงราชาภิเษกตนเป็นพระมหากษัตริย์พระองค์แรกจากราชวงศ์โปมาเร
สมเด็จพระเจ้าโปมาเรที่ 1 ทรงสละราชบัลลังก์เมื่อปี ค.ศ. 1791 แต่พระองค์ก็ยังคงเป็นผู้สำเร็จราชการแห่งตาฮีตีตั้งแต่ ค.ศ. 1791 จนกระทั่งพระองค์สวรรคตในปี ค.ศ. 1803 ผู้ที่มาครองราชย์ต่อจากพระองค์คือพระเจ้าโปมาเรที่ 2 แห่งตาฮีตี
เปตองในกีฬาแห่งชาติครั้งที่ 41 – Shooting บุคคลชาย
"กีฬาเปตอง" ในการแข่งขันกีฬาแห่งชาติ ครั้งที่ 41 เชียงใหม่เกมส์
ตัวนำยวดยิ่ง Heavy-electron
ตัวนำยวดยิ่ง Heavy-electron
เนื่องจากความจุความร้อนของอิเล็คตรอนในโลหะในสถานะปกติมีค่าขึ่นกับความหนาแน่นสถานะที่ผิวเฟอร์มีและมวลยังผล จากการทดลองพบว่าความร้อนที่อุณหภูมิต่ำของสารเหล่านี้มีค่ามากกว่าของโลหะปกติถึง 2 หรือ 3 เท่า และยังพบว่าค่าความร้อนนี้เป็นผลที่เกิดจากอิเล็กตรอนในชั้น f ซึ่งโลหะปกติมักจะเกิดจากอิเล็กตรอนในชั้น d สารกลุ่มนี้มีมวลยังที่มีค่ามากๆ ทำให้ถูกเรียกว่า "Heavy-electron superconductors" และในบางครั้งก็เรียกว่า "Heavy-Fermion superconductors" พบได้ในสารประกอบ UBe (T=0.85K),CeCuSi (T=0.65K),และ UPt (T=0.54K)
นองจากที่มีอิเล็คตรอนมวลหนักแล้ว สารกลุ่มนี้บางชนิดยังมีสมบัติแม่เหล็กร่วมด้วย เช่น ในสาร NbBeB,USn และ UCd และยังมีการพบว่าสาร Heavy-electron superconductors บางชนิด เป็น Singlet spin-state ที่เป็น Isotropic s-wave ด้วย แต่กลไกการเกิดสภาพนำยวดยิ่งไม่ได้เกิดจากอัตรกิริยา อิเล็กตรอน-โฟนอน ซึ่งมีการนำเสนอว่ากลไกการเกิดสภาพนำยวดยิ่งในสารกลุ่มนี้อาจเกิดจาก Magnon ก็ได้
เจ้าหญิงคาทารีนา-อะมาเลีย เจ้าหญิงแห่งออเรนจ์
เจ้าหญิงคาทารีนา-อะมาเลีย เบียทริกซ์ คาร์เมน วิกตอเรีย, เจ้าหญิงแห่งออเรนจ์, เจ้าหญิงแห่งเนเธอร์แลนด์, เจ้าหญิงแห่งออเรนจ์-นัสเซา (; 7 ธันวาคม พ.ศ. 2546) เป็นองค์รัชทายาทผู้มีสิทธิตรงองค์ปัจจุบันแห่งราชอาณาจักรเนเธอร์แลนด์ อันประกอบไปด้วยเนเธอร์แลนด์, กือราเซา, อารูบา และซินต์มาร์เติน
เจ้าหญิงคาทารีนา-อะมาเลียเป็นพระราชธิดาพระองค์ใหญ่ในสมเด็จพระราชาธิบดีวิลเลม-อเล็กซานเดอร์ กับสมเด็จพระราชินีแม็กซิมาแห่งเนเธอร์แลนด์ และเป็นพระราชนัดดาลำดับที่สองของอดีตสมเด็จพระราชินีนาถเบียทริกซ์ พระองค์สืบตำแหน่งรัชทายาทต่อจากพระราชบิดาที่ทรงสืบราชสมบัติเป็นพระมหากษัตริย์ เมื่อวันที่ 30 เมษายน พ.ศ. 2556
เจ้าหญิงคาทารีนา-อะมาเลีย ประสูติเมื่อเวลา 17.01 นาฬิกาของวันที่ 7 ธันวาคม พ.ศ. 2546 ณ โรงพยาบาลโบรโนโว กรุงเฮก ประเทศเนเธอร์แลนด์ เป็นพระราชธิดาพระองค์ใหญ่ในสมเด็จพระราชาธิบดีวิลเลม-อเล็กซานเดอร์ กับสมเด็จพระราชินีแม็กซิมาแห่งเนเธอร์แลนด์ หลังจากการประสูติกาลได้มีการยิงสลุต 101 นัดถวายพระพรจากทั้งสี่เมืองภายในราชอาณาจักร คือ เดนเฮลด์เออร์ และเฮกในเนเธอร์แลนด์, วิลเลมสตัดในเนเธอร์แลนด์แอนทิลลีส และโอรันเยสตัดในอารูบา
วันที่ 12 มิถุนายน พ.ศ. 2547 ได้รับศีลล้างบาปจากสาธุคุณคาเรล เตอร์ ลินเดนแห่งมหาวิหารเซนต์ยากอป กรุงเฮก พระองค์มีพ่อทูนหัวและแม่ทูนหัวคือ เจ้าชายคอนสแตนตินแห่งเนเธอร์แลนด์, มกุฎราชกุมารีวิกตอเรียแห่งสวีเดน, แฮร์มันน์ วิลลิงก์ (อดีตกรรมการกฤษฏีกา), ซามันทา ดีอาเนอ (พระสหายของพระชนนี), มาร์ติน โซร์เรกีเอตา (ลุงฝ่ายพระชนนี) และมาร์ก เตอร์ ฮาร์ (พระสหายของพระชนก)
เจ้าหญิงคาทารีนา-อะมาเลีย มีพระขนิษฐาสองพระองค์คือ เจ้าหญิงอะเลกซียา (พ.ศ. 2548) และเจ้าหญิงอารียาน (พ.ศ. 2550) และประทับร่วมกับพระราชบิดาและพระราชมารดา ณ วิลลาเอเคนฮอร์สต์ในเมืองวัสเซนนาร์ และได้มีการเปิดเผยว่าในอนาคตจะทรงย้ายไปยังฮุสเทนบอสช์ในกรุงเฮก
วันที่ 10 พฤศจิกายน พ.ศ. 2550 พระองค์เข้ารับการศึกษาที่โรงเรียนประถมโบรเอมกัมป์ (Bloemcampschool) ซึ่งเป็นโรงเรียนรัฐแห่งหนึ่งในเมืองวัสเซนนาร์ วันประสูติของพระองค์จะมีการเฉลิมฉลองตามประเพณีและมีการจัดคอนเสิร์ตที่โบสถ์คลูสเตอร์เคิร์กในกรุงเฮก ในงานนี้เหล่าทูตจากประเทศต่าง ๆ, พระบรมวงศานุวงศ์ และเหล่ากรรมการกฤษฎีกาจะเข้ามาร่วมพิธีดังกล่าว
เมื่อสมเด็จพระราชินีนาถเบียทริกซ์สละราชสมบัติเมื่อวันที่ 30 เมษายน พ.ศ. 2556 เจ้าหญิงคาทารีนา-อะมาเลียจึงได้ดำรงตำแหน่งเป็นรัชทายาทแทนพระราชบิดาที่เสด็จขึ้นครองราชสมบัติ ทั้งนี้พระองค์จึงเป็นเจ้าหญิงแห่งออเรนจ์พระองค์ล่าสุด เนื่องจากฝ่ายในที่ดำรงพระอิสริยยศดังกล่าวคือ เจ้าหญิงแมรีแห่งโบกซ์-ออเรนจ์ซึ่งสิ้นพระชนม์ไปเมื่อ พ.ศ. 1960 ทั้งนี้พระองค์จะมีที่นั่งภายในคณะกรรมการกฤษฏีกาก็ต่อเมื่อมีพระชนมายุได้ 18 ปี
เปตองในกีฬาแห่งชาติครั้งที่ 41 – Shooting บุคคลหญิง
"กีฬาเปตอง" ในการแข่งขันกีฬาแห่งชาติ ครั้งที่ 41 เชียงใหม่เกมส์
ตัวนำยวดยิ่งออร์แกนิก
ตัวนำยวดยิ่ง Organic
สารประกอบ Organic ที่แสดงสมบัติเป็นตัวนำยวดยิ่งได้ ถูกค้นพบครั้งแรกใรทศวรรต 1980 โดยมีอุณหภูมิวิกฤตน้อยกว่า 1K ซึ่งกลไกการเกิดสภาพนำยวดยิ่งในสาร Organic นี้เกิดจากการเกิดจากการถ่ายเทประจุ (charge transfer) ระหว่างโมเลกุล Organic cation กับ Inorganic anion complex โดยมี π-orbital ใน cation ทำให้เกิดการนำไฟฟ้าแบบโลหะขึ้น โครงสร้างหลักที่สำคัญในตัวยวดยิ่ง Organic ถูกเรียกว่า Organic building block คือ bis (ethylenedioxy) Tetrathiafulvalene ซึ่งเขียนย่อๆว่า ET โดยในปี 1983 มีค้นพบ (ET)ReO ที่มี T=2.5K ซึ่งสูงมากแล้วสำหรับตัวนำยวดยิ่งประเภทนี้ ในปัจจุบันมีการค้นพบในสารประกอบ (ET)Cu[N(CN)]Br มี T=11.6K ทำให้แนวคิดเกี่ยวกับตัวนำยวดยิ่ง Organic ที่ต้องมี T ต่ำมากๆเปลี่ยนไป
เจ้าจอมมารดาสาย ในรัชกาลที่ 5
เจ้าจอมมารดาสาย ในรัชกาลที่ 5 เกิดเมื่อ พ.ศ. 2400 เป็นธิดาของพระยาสุรินทรราชเสนี (จั่น สุกุมลจันทร์) กับ คุณหญิงกลิ่น สุรินทรราชเสนี (สกุลเดิม รักตประจิต) 
ท่านมีพี่น้องที่ถวายตัวเข้ารับราชการฝ่ายใน ดังนี้
ท่านได้ถวายตัวเข้ารับราชการฝ่ายในเป็นเจ้าจอมในพระบาทสมเด็จพระจุลจอมเกล้าเจ้าอยู่หัว และได้ให้ประสูติกาลพระองค์เจ้าหญิงไม่มีพระนามหนึ่งพระองค์ ประสูติเมื่อวันศุกร์ที่ 10 มิถุนายน พ.ศ. 2424 และสิ้นพระชนม์ในวันต่อมา
เจ้าจอมมารดาสาย ขึ้นชื่อว่าเป็น "นางเอกละครแถวหน้า" อีกท่านหนึ่งในราชสำนักรัชกาลที่ ๔-๕ ด้วยเพราะรูปร่างหน้าตาสะสวย และมีความสามารถในการรำที่โดดเด่น
เมื่อมีการประดิษฐ์ท่ารำ ชุด ฉุยฉายกิ่งไม้เงินทอง ในรัชกาลพระบาทสมเด็จพระจอมเกล้าเจ้าอยู่หัว 
เจ้าจอมมารดาสาย ก็เป็นอีกท่านหนึ่งที่ได้รับการถ่ายทอดท่ารำ และคาดว่าน่าจะเป็นตัวแสดงฉุยฉายนี้คู่กับเจ้าจอมละม้าย สุวรรณทัต ด้วยเพราะท่านทั้งสองเป็นนางละครรุ่นเดียวกัน มีความสามารถโดดเด่นเหมือนกัน และเป็นที่ร่ำลือเรื่องความงามของหน้าตา
เจ้าจอมมารดาสายเป็นนางละครหลวงรุ่นเล็ก ในรัชกาลที่ ๔ ต่อมาได้เป็นครูละครหลวงในรัชกาลที่ 5 และคณะละครวังสวนกุหลาบอีกด้วย 
มีความสามารถสูงในการรำบทบาทตัวละครเอกในเรื่องต่างๆ วิชาความรู้จากเจ้าจอมมารดาสาย ที่ตกทอดมายังกรมศิลปากร และวิทยาลัยนาฏศิลป 
ตลอดจนสถาบันการศึกษาด้านนาฏศิลป์อื่นๆ และยึดเป็นรูปแบบมาถึงปัจจุบัน มีดังนี้
๑ รำที่มีกิ่งไม้เงินทองประดับ เช่น รำกลมกิ่งไม้เงินทอง รำฉุยฉายกิ่งไม้เงินทอง 
๒ รำฝรั่งคู่ ทั้งตัวพระ และตัวนาง
๓ ท่ารำอวดฝีมือของตัวละครเอกต่างๆ เช่นพระอุณรุท และนางอุษา จากละครใน เรื่อง อุณรุท , พระอรชุน และนางเมขลา จากละครใน เรื่อง รามเกียรติ์
เจ้าจอมมารดาสาย ในรัชกาลที่ 5 ถึงแก่อนิจกรรมเมื่อประมาณ พ.ศ. 2460 อัฐิของท่านบรรจุไว้ที่เจดีย์หน้าศาลาวรลักษณาวดี วัดพระยายัง กรุงเทพมหานครhttp://www.reurnthai.com/index.php?topic=5332.0
เจ้าจอมมารดาเรือน ในรัชกาลที่ 5
เจ้าจอมมารดาเรือน ในรัชกาลที่ 5 เป็นธิดาพระยาสุนทรบุรีศรีพิชัยสงคราม (สว่าง สุนทรศารทูล) กับ คุณหญิงตลับ สุนทรบุรีศรีพิชัยสงคราม ซึ่งเป็นธิดาพระศรีสหเทพ (พึ่ง ศรีเพ็ญ) ท่านเกิดเมื่อประมาณปี พ.ศ. 2408
ท่านมีพี่น้องร่วมบิดามารดาเดียวกัน 8 คน ได้แก่
ต่อมาท่านได้ถวายตัวเข้ารับราชการฝ่ายในเป็นเจ้าจอมในพระบาทสมเด็จพระจุลจอมเกล้าเจ้าอยู่หัว และได้ให้ประสูติกาลพระราชธิดา 1 พระองค์ คือ
เจ้าจอมมารดาเรือนถึงแก่อนิจกรรมเมื่อวันที่ 2 มกราคม พ.ศ. 2465 ในรัชสมัยพระบาทสมเด็จพระมงกุฎเกล้าเจ้าอยู่หัว รัชกาลที่ 6
ประยูร กาญจนดุล
ศาสตราจารย์ ประยูร กาญจนดุล เกิดเมื่อวันที่ 15 มกราคม 2454 เป็นบุตรของหลวงชำนาญโกศัยศาสตร์ หรือ ใหม่ กาญจนดุล และนางชำนาญโกศัยศาสตร์ อดีตนายกราชบัณฑิตยสถาน จบการศึกษา เนติบัณฑิต โรงเรียนกฎหมาย กระทรวงยุติธรรม และคณะนิติศาสตร์ รัฐศาสตร์ จุฬาลงกรณ์มหาวิทยาลัย เริ่มรับราชการในปี 2473 สังกัดกระทรวงมหาดไทย
โดยดำรงตำแหน่งสำคัญต่าง ๆ อาทิ อธิบดีกรมการค้าภายใน กระทรวงพาณิชย์ และปลัดกระทรวงเศรษฐการ นอกจากนี้ยังเป็นคณบดีคนแรกผู้ก่อตั้งคณะนิติศาสตร์ จุฬาลงกรณ์มหาวิทยาลัย สมาชิกวุฒิสภา และนายกราชบัณฑิตยสถาน รวมทั้งมีผลงาน หนังสือ ตำรา และบทความทางวิชาการต่าง ๆ ที่เกี่ยวกับ กฎหมายปกครองและด้านเศรษฐศาสตร์ เช่น คำบรรยายวิชาเศรษฐศาสตร์ โรงเรียนข้าราชการ ฝ่ายปกครอง หนังสือประวัติศาสตร์การปกครองของประเทศไทย และพจนานุกรม ศัพท์กฎหมายไทย ฉบับราชบัณฑิตยสถาน
ด้านครอบครัวสมรสครั้งแรกกับ นางวไลลักษณ์ กาญจนดุล มีบุตร 3 คน สมรสครั้งที่สองกับผศ.ดร.สุวัจนี กาญจนดุล (สกุลเดิม:ศมายานนท์) บุตรสาวของศ.ดร.รอง–คุณหญิงธิติมา ศมายานนท์ มีบุตร–ธิดา 6 คน มีรวมทั้งสิ้น 9 คน
ศ.ประยูร กาญจนดุล ถึงแก่อนิจกรรม ด้วยโรคตับแข็ง เมื่อวันที่ 16 พฤษภาคม 2549 สิริอายุได้ 95 ปี
เปตองในกีฬาแห่งชาติครั้งที่ 41 – ทีมชาย 3 คน
"กีฬาเปตอง" ในการแข่งขันกีฬาแห่งชาติ ครั้งที่ 41 เชียงใหม่เกมส์
แข่งขันแบบพบกันหมด คะแนนที่ดีที่สุดอันดับ 1-4 เข้ารอบต่อไป
เจ้าจอมมารดาเอมน้อย ในรัชกาลที่ 3
เจ้าจอมมารดาเอมน้อย เป็นเจ้าจอมมารดาในพระบาทสมเด็จพระนั่งเกล้าเจ้าอยู่หัว
เจ้าจอมมารดาเอมน้อย เป็นธิดาของจางวางแสงกับท้าวมังสี (คุ้ม) บรรพบุรุษมาแต่ข้าหลวงเดิมในรัชกาลพระบาทสมเด็จพระพุทธยอดฟ้าจุฬาโลกมหาราช
มีพระราชโอรส 1 พระองค์ คือ
สรรพันตรเทวนิยม
สรรพัชฌัตเทวนิยม () เป็นเทวนิยมรูปแบบหนึ่งที่เชื่อว่าพระเป็นเจ้าทรงสถิตแทรกซึมอยู่ทั่วโลก (ตลอดทั้งจักรวาล) มีลักษณะเป็นแนวคิดสายกลางระหว่างแนวคิดแบบเอกเทวนิยมด้ังเดิมที่มองว่าพระเป็นเจ้าทรงอยู่แยกขาดจากโลก กับแนวคิดสรรพเทวนิยมที่มองว่าพระเป็นเจ้ากับโลกเป็นสิ่งเดียวกัน สรรพัชฌัตเทวนิยมจึงเสนอว่าพระเป็นเจ้าทรงปรากฏพระองค์ในโลก (ไม่ได้แยกขาดจากกัน) แต่พระองค์ก็ไม่ใช่ภาวะเดียวกับโลก แนวคิดนี้ปรากฏในสาขาปรัชญาและเทววิทยามาหลายศตวรรษ แต่มาเฟื่องฟูมากในโลกตะวันตกเมื่อสองศตวรรษที่แล้ว เมื่อศาสนาคริสต์ต้องปรับตัวเข้ากับแนวคิดทางวิทยาศาสตร์
ศาสนาที่มีแนวคิดแบบสรรพัชฌัตเทวนิยม เช่น ศาสนาฮินดูสำนักวิศิษฏาไทฺวตะ เวทานตะ และลัทธิอนุตตรธรรม เป็นต้น
สรรพัชฌัตเทวนิยม แปลมาจากภาษาอังกฤษ Panentheism ซึ่งมีที่มาคำในภาษากรีกโดย "pan" แปลว่า "ทั้งปวง" (สรรพ) en แปลว่า "ใน" (อัชฌัต) theism แปลว่า "ความเชื่อว่ามีประเป็นเจ้า" (เทวนิยม) Panentheism จึงหมายถึง ความเชื่อว่ามีพระเป็นเจ้าสถิตอยู่ในสรรพสิ่งทั้งปวง
สมเด็จพระราชินีคาอาฮูมานูแห่งฮาวาย
สมเด็จพระราชินีอลิซาเบธ คาอาฮูมานูแห่งฮาวาย () หรือ สมเด็จพระราชินีคาอาฮูมานูแห่งฮาวาย () (1768 – 5 มิถุนายน 1832) เป็นพระมเหสีในพระเจ้าคาเมฮาเมฮาที่ 1 แห่งฮาวาย
สมเด็จพระราชินีคาอาฮูมานูแห่งฮาวาย เสด็จพระราชสมภพเมื่อปี ค.ศ. 1768 เป็นพระธิดาในเคเออาอูโมกู ปาปาอิอาฮิอาฮิกับนามาฮานา อิ คาเลเลโอคาลานี พระมารดาพระองค์ทรงสืบเชื้อสายมาจากพระมหากษัตริย์แห่งเมาวี พระองค์ทรงอภิเษกสมรสกับพระเจ้าคาเมฮาเมฮาที่ 1 แห่งฮาวาย เมื่อพระเจ้าคาเมฮาเมฮาที่ 1 สถาปนาราชอาณาจักรฮาวายขึ้น พระองค์จึงได้ดำรงพระราชอิสริยยศเป็น สมเด็จพระราชินีแห่งฮาวาย แม้พระองค์ไม่ใช่พระอัครมเหสีของพระเจ้าคาเมฮาเมฮาที่ 1 แต่ก็เป็นพระมเหสีที่พระเจ้าคาเมฮาเมฮาที่ 1 ทรงโปรดที่สุด
หลังจากพระเจ้าคาเมฮาเมฮาที่ 1 เสด็จสวรรคต พระองค์ยังได้เป็นผู้สำเร็จราชการในรัชกาลของพระเจ้าคาเมฮาเมฮาที่ 2 แห่งฮาวาย และยังทรงดำรงตำแหน่งคูฮินา นูอิ ซึ่งเปรียบเสมือนตำแหน่งนายกรัฐมนตรีของฮาวายอีกด้วย
เปตองในกีฬาแห่งชาติครั้งที่ 41 – ทีมหญิง 3 คน
"กีฬาเปตอง" ในการแข่งขันกีฬาแห่งชาติ ครั้งที่ 41 เชียงใหม่เกมส์
แข่งขันแบบพบกันหมด คะแนนที่ดีที่สุดอันดับ 1-4 เข้ารอบต่อไป
นางงามจักรวาล 2005
นางงามจักรวาล 2005 () เป็นการจัดการประกวดนางงามจักรวาล ครั้งที่ 54 จัดขึ้นเมื่อวันที่ 31 พฤษภาคม พ.ศ. 2548 ณ อิมแพ็ค อารีน่า เมืองทองธานี กรุงเทพมหานคร ประเทศไทย โดยครั้งนี้นับเป็นครั้งที่ 2 ของประเทศไทย ที่ได้เป็นเจ้าภาพในการจัดการประกวดนางงามจักรวาล โดยมี เจนนิเฟอร์ ฮอว์กินส์ นางงามจักรวาลปี 2004 ได้มอบมงกุฏให้กับ นาตาลี เกลโบวา สาวงามเชื้อสายรัสเซียจากประเทศแคนาดา ครองตำแหน่งนางงามจักรวาลประจำปีนี้
ผู้เข้าประกวด 81 คน ดังต่อไปนี้